
Două judecăţi. 

{Două lumi deosebite şi-au trimis 
vinovaţii în fața dreptăţii. Păcatele vin 
din două tabere izolate și lămuresc două 
prăpăstii ale sufletului omenesc. Sunt 
deopotrivă de negre, deopotrivă de uriie 
aceste prăpăstii. Cele ce se petrec astăzi 
în fața curţii cu jurați din Budapesta 
aruncă lumină în ascunzişurile acestor 
două lumi şi tainele cari ies la iveală 
înlănţuie cu cruzimea lor ori-ce suflet 
cinstit. | 

O seamă de vinovaţi sunt din pă- 
tura cea mai de jos a societăţii. Sunt din 
lumea în care n'a pătruns încă nici o 
scânteie a culturii, nimic din îndrumă- 
rile multe ale minţii omenești. Sunt țigani 
cu cortul, din acel întârziat neam de 
oameni, care sa putut furişă neatins de 
civilizaţie și trece şi astăzi pe dinaintea 
noastră ca o icoană fioroasă a veacurilor 
de întunecime. În sufletele acestor oa- 
meni, se frământă îndemnurile vieţii pri- 
mitive. Ei trăiesc şi mor sbuciumaţi de 
credinţe cari sau îngropat demult, că- 
lăuziţi de visuri cari nu se mai pot în- 
firipă în sufletele mlădiate de cultură. 
În pribegia, lor fără popas ei se duc îna- 
inte. In ochii lor strălucitori arde iu- 
birea sau ura neînfrânată, braţul lor 
alintă sau lovește povăţuit de îndemnul 
instinctului atotputernic. Însuşirile sădite 
în sufletul omenesc răsar în toată golă- 
tatea lor, fără poleiul educaţiei. În aler- 
garea îndelungă a vieții, în lupta îndă- 
rătnică pentru trai, aceşti oameni sunt 
împinşi de patimi cari nu se pot îm- 
blânzi de minte. Bucuria sau durerea 
lor are deslănţuiri viforoase. Şi pe când 
omul.cult e un cârmaciu iscusit care îşi 
ține în frâu pornirile, acești pribegi sunt 
stăpâniți de puterea lor. Fiara a trăit 
veșnic în sufletul omenesc, dar a fost 
domesticită de truda veacurilur. În su- 
fletul lor trăiește încă în toată sălbătăcia 
ei fioroasă neîmblânzită de poveţele unei 
creşteri. Această fiară care nu se supune 
îndrumării, care e împinsă de setea pă- 
gână a sângelui, a făcut să lovească 
braţul ţiganilor la ciarda din Dânos. Ca 
să fure câteva sute de coroane, au omorît 
patru oameni fără nici o mustrare. Fe- 
meile au smuls cerceii din urechile fetiţei 
măcelărite și i-au scos inelul din deget. 
Sau încărcat cu lucruri de prin casă, 
au pus foc în strașina ciardei pustiite 
şi-au plecat în puterea nopţii. Au fost 
prinși în curând şi astăzi stă o întreagă 
ceată de ţigani în fața curţii cu juraţi 
din Budapesta. Sunt bărbaţi cu plete 
cărunte, cu căutătura dârză, cu pieptul 
gol şi păros,. Sunt femei cu strălucirea 
păcătoasă a ochilor negri, cu glasul ră- 
guşit de patimă. Și cum stau acolo în- 
dărătnici, din privirea lor în care fulgeră 
ura și dorul de răsbunare, poţi ceti cru- 














zimea grozavă a fiarei ascunse în su- 
fetul omenesc. Şi rămâi înfiorat când 
desluşești câte patimi se frământă în 
pieptul sălbatic al acestor făpturi cu chip 
de 'om. 

Cu totul alta e judecata celorlalți. 
Aici nu sunt copii neînfrânaţi ai naturii 
cu obrazul ars de soare și cu pletele în 
vânt. Nu sunt ţiganii drumeţi cu ochii 
pironiţi în albastru. Nu e nici o fărămi- 
tură din romantismul pădurii și al livezii 
in această judecată. Păcatul acestora n'a 
pribegit pe câmpuri în lumina lunii. Nu! 
S'a plimbat pe asfalt îmbrăcat după ultima 
modă, s'a tolănit în echipajul căptușit 
cu catifea. A strigat la întrunirile cetă- 
țenilor, a plâns lacrimi de înduioșare 
pentru durerile neamului, a împletit 
fulgere de mânie în for. O nu sunt țigani 
acești nenorociţi cari se judecă! Sunt 
din ceata celor mai de seamă diriguitori 
ai acestei ţări și omul acela cu obrazul 
palid, cu privirea tulburată, cu glasul 
tremurat de groază, omul acela e marele 
mogul al adocaţilor din toată ţara, temutul 
logician, splendidul sofist, neînfrântul lup- 
tător politic al unui neam: fostul ministru 
de justiţie al Ungariei Polónyi Geza. In 
faţa mulțimii tixite în sală se spun pe 
rând păcatele. Şi nu e mai puţin jalnică 
spovedania, decât a ţiganilor cari au 
aprins ciarda din Dânoş. Ascultaţi ce se 
spune: Ministrul ţării, supremul judecător 
al milioanelor în căutarea dreptăţii e un 
înșelător! Cu talentul lui a golit buzu- 
narul deaproapelui. A făcut tovărășie cu 
hoţi de pușcărie. Şi-a vândut numele pe 
bani! A lucrat alături cu femei pierdute 
ca să câștige bani. Şi pe rând, pe rând 
se înșiră verigile acestui lanț blăstămat. 
Și vin baroni cu glasul trăgănat, conți 
cu căutătura plină de dispreţ să aducă 
mărturie. La o nouă desvălire trece un 
murmur de groază printre cei adunați 
şi omul palid, omul tulburat își pleacă 
obrazul în palme și ascultă strivit de 
povară. Şi cum stă înfrânt, din privirea 
ochilor stânși poți desluși prăpastia neagră 
a acestui suflet și rămâi infiorat de pati- 
mile pe cari le vezi dormitând în întu- 
nerec... 

lată două judecăţi, două lumi, două 
prăpăstii... Deoparte fiara care se aruncă 
selbatică, hămesită după sânge, de alta pa- 
tima domesticită, potrivită după cărările 
minţii, înarmată cu toată iscusinţa omului 
ridicat la cea mai înaltă treaptă a evolu- 
ției culturale. Judecând temeinic, înţelegi 
înrudirea și vezi tot mai mult că în pieptul 
acestor oameni e acelaș fond sufletesc 
și sub sdrenţele murdare şi sub plastronul 
alb al ministrului... Nu ştii cum va fi 
judecata celor cari împart dreptatea 
oficială. Nu știi, vor muri la spânzurătoare 
sau se vor stânge în robie tâlharii cari 
au aprins ciarda din Danoș şi nu știi 
dacă din vorbele aruncate ale martorilor 
se va mai puteă peteci cinstea atât de 











sdrenţuită a ministrului Polónyi Geza. 
Un lucru însă se ştie: Societăţile în cari 
pot prinde astfel de păcate sunt bolnave și 
menite să piară. Vor trece bariera civili- 
zaţiei, sau se vor prăpădi la pușcărie 
aceşti ţigani sălbatici. Se va schimbă 
atmosfera morală a acestei ţări și se vor 
aruncă în foc putregaiurile, sau ge vor 
surpă din temelii zidurile. Principiul sănă- 
tății e cel mai implacabil judecător în 
natură. Lozinca lui 6: premenire. 
Octavian Goga. 


Demagogie? 


La noi, hotărit nu! In regat, poate. 
Pentrucă raporturile politice nu sunt ace- 
leași, noi ducem o luptă de revendicări 
şi de apărare, câtă vreme în România 
vieața politică se desvoltă după nor- 
mele tuturor statelor libere, cu aceleaș 
evangelii și cu aceleaș exagerări. 

Sub demagogie înțelegem fanatiza- 
rea mulţimii pentru idealuri irealizabile 
și exploatarea acestui fanatism în sco- 
puri personale. Sunt demagogi toți câți 
prin presă sau prin grai viu înşală mul- 
țimea prin promisiuni pe cari nu le pot 
ţineă, toți câţi pe calea asta râvnesc a-și 
face un nume sau o situaţie materială, 
toți aventurierii politici şi sociali. 

Căutând acum în trecutul nostru, 
vom vedeă că astfel de luptători n'au 
fost printre noi. Oratorii noștri din 
conferințe, deputaţii și ziariștii noștri, au 
fost idealişti, a căror sinceritate şi bună 
credinţă nimeni n'are dreptul so tragă 
la îndoială. Ceice întră în temniţă pen- 
tru ideal, nu au sânge de demagogi în 
ei. Şi singura vină ce li-se poate aduce 
— şi le-am adus-o și noi când a trebuit — 
este că adeseori au înlocuit ideia prin . 
frază, chibzuiala prin sentiment. Dar 
acest păcat nu eră „demagogie“, ci mai 
mult diletantism, sau rămășiță a vechei 
scoale politice naţionaliste, unde pero- 
raţia entuziastă îşi avea şi ea rostul ei. 

In regat, fireşte, stăm cu totul altfel. 
Acolo e o intensă vieață politică. Liber- 
tatea presei şi a întrunirii e mare. Te- 
renul e prielnic pentru agitarea diferi- 
telor probleme şi demagogii sunt la lar- 
gul lor. Limbuţii şi îndrăsneţii pot să-şi 
creieze grupări și situaţii, pot să revoace 
astăzi pământul de ieri, pot să fanati- 
zeze mulțimea în direcţii greșite, fără a 
face mult caz de conştiinţă. 

La noi însă aceasta nu se poate și 
nu se întâmplă, între altele şi din mo- 
tivul că e atât de mare controlul, atât 
de pronunţat bunul simț şi atât de vie 
conștiința datoriei naţionale, încât, ori- 
cine încearcă o asemenea operă de rea 
credință, riscă să fie grabnic înlăturat 
din rândurile noastre. 

* 

Dimpotrivă! Dacă e să ne plângem 

de ceva, apoi tocmai lipsa asta totală 

de „demagogie“ ne supără, adecă puţinul 
contact cu mulțimea. Ne supără legile, 
cari prin asprimea lor, nu ne acordă 
dreptul de întrunire politică, şi ne re- 
strâng pe acela al întrunirilor sociale, 
împiedecându-ne astfel sistematic de a 
ne manifestă dorințele. Ne doare legea 
de presă, care ne oprește a vorbi popo- 
rului dela sate cum ar trebui, pentru a-l 
puteă lumină despre datoriile și dreptu- 
rile lui. Şi o socotim de-adreptul ca o 
vină mare a noastră şi a deputaţilor no- 
stri mai ales, că nu reuşim să găsim în 
sfârşit un mod fericit de a restabili or- 
ganizația în așă fel, ca poporul să fie 
mai aproape de conducătorii săi. 

Nu numai că nu fanatizăm mulțimea 
pentru nici o problemă mai actuală, dar 
pe deoparte nu avem putinţa de a o face, 
iar pe de alta suntem singuri vinovați 
de nenumărate întrelăsări. Invăţătorul, 
preotul şi toţi câţi au prilejuri de a se 
cobori în popor și a se întâlni zilnic cu 
dânsul, de a-l face să se pasioneze pen- 
tru diterite direcţii, nu-și împlinesc nici 
datoria asta de elementari „demagogi“, 
dacă putem zice astfel. 

Această întrelăsare e mult mai „cri- 
minală“ decât presupusa demagogie, căci 
întârzie mult desvoltarea noastră politică 
și culturală. 

$ 

Să nu ne speriem deci de vorbe mari, 
căzute în focul unui recent duel teoretic, 
Ele se potrivesc cu starea reală a lucru- 
rilor dela noi ca nuca în părete. 





Congresul ziariştilor noştri. Un prietin al 
foii noastre, profesor al unui institut teologic, ne 
scrie câteva rânduri despre chestiunea cu care 
confrații dela celelalte organe româneşti s'au ocupat 
îndelung şi anume despre ideea organizării zia- 
riştilor într'un sindicat. Tipărim aceste rânduri, 
ca o voce din public: 

„Am văzut — zice prietenul nostru — că 
sunteţi pe cale a formă o societate a „ziariştilor“ 
dela toate foile române din Transilvania și Un- 
garia. Cei dela „Lupta“, ca şi cei dela „Tribuna“ 
au îmbrățișat ideea cu căldură, iar d-l Mureşan, 
în calitate de decan al ziariştilor, a primit și d-sa 
acest plan, a propus chiar o întrunire de con- 





stituire în Braşov şi a pus în vedere, că această 
întrunire va aveă loc înainte de sărbătoarea Ru- 
saiiilor, la Brașov. 

„Vă mărturisesc, că eu nu m'am însufleţit 
deloc de această hotărire şi a fost pentru mine 
chiar oarecare decepţie. Nici odată nu m'am 
putut hotări să socotese pe bărbaţii din redac- 
tiile foilor noastre niște „ziarişti“, ci totdeauna 
oameni politici, dintre cei mai de seamă ai noştri. 
Nici odată nu mi-a plăcut să-i consider drept 
nişte gazetari de „profesiune“, în înțelesul acelor 
gazetari cari consideră politica drept un mijloc 
de existenţă şi pot să servească astăzi un stăpân 
și mâne pe altul, ci totdeauna nişte entuziaşti 
slujitori ai cauzei naţionale, cu convingeri şi 
principii bine determinate. Barițiu şi Slavici n'au 
fost gazetari, Murăşenii de asemenea, Densuşienii 
dela „Orientul latin“ tot astfel, şi-au răușit să 
întemeieze presa românească din Ardeal și să 
aibă asupra vieţii publice aceea adâncă înriurire 
politică şi morală, pe care „gazetarii“ de profesie 
înzadar vor mai căută s'o aibă. 

„Din aceste motive nu văd de loc necesi- 
tatea înfiinţării unei societăţi, care să înființeze 
aşazicând o breaslă nouă şi să ne răpească 
nouă, celtitorilor, încrederea în valoarea de până 
acum a foilor noastre. Căci îndată ce ştim noi, 
că foile nu mai sunt expresia unor oameni po- 
litici, ci pur şi simplu a unor breslaşi, cari as- 
tăzi pot scrie la unii, mâne la alţii, după leafa 
ce le-o poate oferi editorul, încrederea noastră 
este adânc ştirbită...% 

Recomandăm atenţiei confraţilor noştri aceste 
obiecţiuni, cari într'adevăr dau de gândit. 


O apărare ruşinoasă. 


Tot în chestia Bihorului zilele aceste ne-a 
trimes la redacţie un amic al nostru o fiţuică cu 
tipar foarte prost, ticluită cu înţelepciunea cunos= 
cută a gazetelor maghiare de provincie. Această ti- 
păritură se numeşte „Tiszántúl“ şi apare în 
Oradea-mare. In numărul de 1 Maiu se publică 
un articol de două coloane ,,Hajsza Radu püs- 
pök ellen“* (Campanie în contra episcopului Radu) 
în care revista noastră e onorută cu tot felul de 
epitete din arsenalul care se ştie, pentru articolul 
„Se maghiarisează Bihorul“ publicat de noi. 
Nu ne-am opri la acest articol, căci ne interesează 
prea puţin judecata acelor oameni cari susțin sau 





abonează astfel de tiparuri insipide.  Ceeace ne 
face să ne oprim nedumeriţi e filipica călduroasă a 
gazetei ungureşti în favorul episcopului Radu şi 
unele infamii pe cari trebuie să lẹ respingem. Un- 
gurul apără cu toată căldura pe bunul păstor tul- 
burat în munca pentru frățietatea ,,maghiaro-. 
română“. In această apărare semnificativ de 
prietenească, strecoară neadevărul, că articolul din 
„ara noastră“ ar fi scris de un advocat din Orade 
şi după înşirarea „meritelor“ părintelui Radu ti- 
păreşte următoarea minciună, teribilă: la episcopul 
Radu s'au adresat anume cu o rugare agi- 
tatorii români. Nu mai puţin decât 10000 de 
coroane au cerut dela episcop pentru scopuri 
politice naționale. Episcopul care și până 
astăzi a fost dușmanul celorce luptă împo- 
triva prieteniei româno-maghiare a denegat 
se 'uțelege orice sacrificiu“. Cu aceasta moti- 
vează condeiul dela „Tiszántúl“ „atacul vehement“ 
al revistei noastre. Care va să zică noi ne-am fi 
îndreptat la sfinția sa să-i cerem coroane. Nu 
crede nimeni din ţară această minciună ridicolă. 
Nimeni dintre noi „agitatorii“ neamului românesc 
nu mai e de credința naivă, că părintele episcop 
Radu ar fi omul la care te-ai putea îndreplă cu 
astfel de rugăminți... O spun asta miile de fd- 
rani cari se prăpădese de pelagră în vecinătatea 
întinselor câmpuri şi păduri ale apăratului părinte, 
o spun şcolile ungureşti din toate satele Bihorului, 
o spune atitudinea de şovăire dureroasă a acestui 
fiu de ţăran şi multe alte lucruri cari se vor lă- 
muri în curând, dacă nu alt undeva, în paginile 
acestei reviste. Deocamdată încrestăm această apă- 
rare. Nu învidiem nici decum pe sfinția sa pentru 
rândurile prost tipărite în gazeta ungurească. Şi 
ce-ar fi de invidiat în acest prieteşug ingrat? La 
urma urmei doar tot conştiinţa publică a acestui 
popor e menită să judece faptele unui episcop -ro- 
mân şi nu cluburile de provincie ale papistaşilor 
unguri. Şi fiecare creştin e în curat cu judecata 
neamului nostru asupra tuturor „luptătorilor pentru 
frățietatea româno-maghiară“ lăudaţi de ditirambii 
fițuicelor ungureşti Această judecată e una şi 
nestrămutată şi o ştim cu toții. O ştie neamul în- 
treg, o ştie părintele episcop și o ştie probabil şi 
cronicarul vorbăreţ al „Răvaşului* din Cluj care 
nc-a tratat cu câteva mici prohuscării pentru arti- 
colul din chestie. Cu toate aceste se simte nevoia 
de a o lămuri dim nou. In curând o vom face. 

TITI 


Sonet. 


Cuprinde-mă din nou singurătate 
Căci țara ta de-atâtea-ori mă cere, 
La sînul tău vor prindem veci putere 
Avânturile inimii curate. 


Nemilostiva lumilor durere 
Departe-și strigă multele păcate : 
Ca 'mtr'o vrăjită, tainică cetate 
Eu mă închid în sfânta ta tăcere. 


Grădina ta atât de mult mi-e dragă, 
Sunt flori acolo visurile mele 


Și sufletului dat e să culeagă. 


Rătăcitor el florile-și adună 
Si în odihna nopților cu stele 
Îşi împletește trainică cunună. 


Octavian Goga. 





NUVELA. 


Movila Cocoșatului. 
De D. M. Teodorescu. 
(Sfârgit.) 

Cei zece inşi înmărmuriţi, căzură cu faţa 
la pământ şi se rugară. 

— Doamne, fie-ţi milă de noi! 

Dar el zâmbi! cu milă şi le zise: 

— Nu vă fie teamă, că și eu sunt tot un 
om ca voi, dar bucuria dreptăţii mă întinerește, 
că la noapte facem dreptate. Fiţi și voi drepţi 
şi buni, că sufletul drepţilor e lăcaşul lui Dum- 
nezeu“. Moş Stanciu tăcu o clipă ca să-şi umple 
luleaua. Pe faţa lui eră atâta seninătate şi atâta 
convingere şi imprejurul nostru atâta farmec, că 
pierdusem simţul realităţii parc'aşi fi trăit în lu- 
mea basmelor, El reincepă: 

„Şi bagă dumneata de seamă că aşa este. 
Mai vezi d-ta azi minuni de astea? 

Și cum spui, au plecat și au mers ziua 
întreagă, iar când să se înopteze, cocoşatul i-a 
ascuns pe toţi întrun desiş, şi a pierit deodată. 
Nu s'a întors decât aproape de miezul nopţii și 
le-a făcut semn să se ia binişor după el, fără 
sgomot. Au Intrat astfel într'o poiană largă, în 
mijlocul căreia era un bordei lung şi lat, să în- 
capă în el o oaste întreagă şi în bordeiu se auzeă 
chef şi veselie mare. Atunci cocoșatul le zise: 





— Ei sânt mai mulţi ca noi, dar să nu vă 
fie frică. Să vă luaţi bărbăteşte după mine și să 
daţi fără milă până când n'o mai rămâne nici unul. 


Fără se mai stea la gânduri Cocoşatul se 
repezi în bordeiu şi când zbieră odată, hoţii în- 
cremeniră pe scaune, cu bardacele de vin în 
mână. Atunci năvăliră şi cei zece și începură să 
dea în carne vie. Cocoşatul făceă minuni, cu o 
lovitură desprindeă un cap de trunchiu şi-l as- 
vârleă în grinzi, de s'alegeă praful. Nici ceilalţi 
nu se lăsau mai pe jos și cât ai clipi din ochi 
toată ceata hotilor fù tăiată în bucăţi. După ce 
nu mai rămase nici unul în vieaţă, el dete po- 
runcă să adune toate stârvurile în mijlocul bor- 
deiului şi pe urmă zise: 

— Acuma scotociţi peste tot, să facem 
dreptatea ! 

Şi atunci începură a ieşi la iveală din toate 
colţişoarele bogății nenumărate, numai aur şi 
argint şi pietre scumpe să le cari cu carul. Pri- 
vind ei atâtea bogății li-se întunecară minţile şi 
începură a răcni: 

— Aici e de noi: Să trăim şi noi acuma, 
fraţilor! 

Cocoşatul auzind aşa, se repezi în mijlocul 
lor, strigând: 

— Sunteţi nebuni? Ce-o să faceţi voi cu 
atâta bogăţie, aici în mijlocul pădurii! Strângeţi-o 
mai bine şi hai s'o împărţim la nevoiaşii păgu- 
biţi de tălhari. O să vă rămâie și vouă destul, 
fiti pe pace! 

Sinoadele eparhiale. 


Sub împrejurări nespus de grele se 
întrunesc anul acesta reprezentanţii cle- 
rului şi poporului drepteredincios la sfat, 
în centrele diecezelor. | 

Niciodată n'a fost mai ameninţată 
biserica noastră ca chiar acum după în- 
"troducerea legii şcolare din anul trecut. 

Organele stăpânirii devin tot mai 
agresive și tind cu o stăruință vrednică 
de cauze mai bune, de a se ingeră în 
mersul instrucţiunii, punând pedeci şi 
unde nu ar fi de pus, căutând așa zi- 
când cu lumina petele în soare. Aici 
nu e bună școala, colo nu e cualificat 
învățătorul, dincolo nu se face progres 
în cunoașterea limbii statului, aci nu sunt 
requizite şcolare — tot scăderi, la a că- 
ror delăturare lucrăm noi confesiunile de 
ani de zile, aducem jertfe considerabile 
şi unelocuri stăm cu faţa senină înaintea 
oricărui om competent, că școalele noa- 
stre stau mai bine ca multe școale de 
stat şi ca ale altor confesiuni. 

O fi şi sărăcie, o fi și indiferentismul 
unor organe de-ale noastre, vor fi și 
amândouă, și va fi şi câte o întrelăsare 
mai mică, dar fapt este, că sa pornito 
mișcare în toate păturile ca să se sal- 
veze școala română confesională. 

Şi când te gândești că la aceste lu- 
crări de mântuire suntem toţi angajați, 
cu cinstea noastră, cu toată reputația 
noastră, și glas din popor răsună: „dăm 
tot pentru școala noastră“, se ivesc inspec- 
torii guvernului, și fac încercări de ade- 
menire, prin ușurări promise, clătină pe 
cei îndoielnici și produc chaos și întu- 
nerec în inimile credincioşilor noştri. Si- 
noadele eparhiale trebue să ia poziţie 
hotăriîtă, trebuie să sară în ajutorul 
şcoalelor, să îmbărbăteze pe cei inimoși 
ca să stăruie în direcția apucată iar pe 
cei îndoielnici să-i mustre şi pună la lu- 
cru în ciasul al 11-lea. 

Din sinoade trebue să se facă adrese 
cătră guvernul țării ca să pună zăgaz 
pornirilor iperzeloase ale inspectorilor, 
cari pentru câștigare de merite patrio- 











tice fac mai mult decât cere legea şi di- 
strug toată buna pornire ce se manifestă, 
la poporul nostru, de a susținea școalele 
din mijloace proprii. 

Afacerea aceasta mare, chestia şcoa- 
lelor, merită ca să fie obiectul principal 
și de căpetenie în discusiunile noastre 
sinodale, punând aici la o parte alte in- 
terese mărunte, cari în alte cauze ne 
pot despărţi, aici una trebue să gândim, 
una să facem și solidari să ne ţinem şi 
grupăm în jurul celor puși la cârma bi- 
sericii, în jurul capilor diecezelor și să-i 
sprijinim cu toată puterea. 

Sinoadele noastre sunt expresiunea 
poporului în baza votului universal, sunt 
parlamentul poporului drepteredincios și 
mandatarii clerului și poporului trebue să 
fie în conglăsuire cu glasul obștei, căci 
altcum nu ar aveă nici un înţeles, chel- 
tuielile ce se fac cu acest aparat con- 
stituțional costisitor. 

lar arhiereii noștri — aleși de cler 
şi popor, nu sunt ca arhiereii altor con- 
fesiuni, numiți de stăpânire, ei nu pot 
să se despartă nici pe un moment de 
popor şi de aspiraţiile juste ale aceluia 
de a voi să trăiască în limba și legea 
străbună. 

Aceasta nu înseamnă, nici răsvră- 
tire contra stăpânirii, nici pornire duş- 
mănoasă, care să li-se poată impută, este 
cea mai elementară și sfântă datorință 
a lor pe care trebue să o afirme la toată 
ocazia, şi față cu guvernul. l 

Cea mai grea poziție o vor aveà re- 
prezentanții bisericii noastre în dieceza 
Caransebeşului, unde s'a ingerat guver- 
nul în autonomia bisericii, a făcut cer- 
cetări prin organele sale, pe cari trebue 
să le facă organele noastre bisericești 
şi a cerut pedepse și amovări din po- 
sturi a persoanelor, curi stau sub disci- 
plina organelor bisericești. 

Nu întrăm în meritul faptelor ce 
li-se impută, constatăm faptul regretabil 
că consistorul n'a fost la înălțimea che- 
mării când a lăsat să facă alţii ordine 
unde el e stăpân și el trebue să facă 
ce-i incumbe în puterea dreptului său 
de for disciplinar. 








Ei se uitară unii la alţii, cu privirile în- 
cruntate şi apoi grăiră: 

— N’am venit noi până aici prin atâtea nă- 
cazuri ca să împărţim cu alţii. Vrem să trăim 
şi noi d'acuma, şi tu să ne fii cap. 

Atunci Cocoșatul iși puse fata în palme şi 
începu să plângă, iar în vremea aceasta, ei fă- 
cuseră hora în jurul grămezii de bani şi se in- 
vârteau nebunește urlând ca fiarele. Cocoșatul 
se uită la ei mult și pricepu că i-a pierdut, 
Atunci începu să-i piară toată frumuseţea, până 
rămase iar ca mai nainte cocoșat, slab şi urit. 
Le mai zise înc'odată: 

— Haideţi înapoi! 

Dar ei îşi bătură joc de el şi aruncând cu 
pumnii aurul asupra lui, ziceau: 

— Du-te tu, că tu eşti omul lui Dumnezeu, 
noi rămânem aci să ne săturăm şi noi odată, că 
destul am răbdat. 

Atunci Cocoşatul îşi luă rămas bun să plece, 
dar n'ajunse la gârliciul bordeiului, că ei înce- 
pură a se uită cu grije unul la altul și se între- 
bară într'un glas: 

— Dar dacă ne face şi nouă ca şi ăstora? 

Și fără să mai stea la gânduri se aruncară 
asupra lui şi-l făcură bucăţi. Când să-şi dea su- 
fletul, din gura lui ieși un abur roșu ce-i învălui 
pe toţi intro clipă şi atunci, apucaţi de turbare 
se aruncară unii asupra altora şi începură să se 
muşce şi să se sugrume. Se luptară ei aşa printre 
stârvuri şi prin grămezile de aur şi de argint și de 
nestimate multă vreme, până când se auzi de 
odată ca din pământ un cântec de cocoş, ce trâm- 





biţă atât de tare, că tot pământul se cutremură. 
Ei căzură cu toţii la pământ și bordeiul se dă- 
râmă peste ei. 

A trecut multă vreme de atunci. În locul 
bordeiului s'a ridicat o movilă, pe care au crescut 
bălăriile şi oamenii i-au zis Movila Cocaşatului. 
Mai apoi s'a tăiat şi pădurea de-a rămas movila 
în câmp cum se crede azi şi spune cine a văzut 
că în toate nopţile juacă pe movilă o ceată în- 
treagă de stafii. Să nu te uiţi acolo“. 

Moş Stanciu îşi făcu cruce şi se mai apro- 
pie de mine Câmpul se desfăşură în faţa noastră 
plin de lumina aceia palidă a nopţilor, cu lună 
şi fiori tainici parcă pluteă în văzduhul adormit, 
Porumbarile se ţineau lanţ alături de miriștile 
aurii, şi roua nopţii licăreă împrejurul nostru, ca 
mii de ochi ce privesc înfioraţi splendoarea ce- 
rului înecat în lumină. Stelele rari parcă inotau 
în oceanul străveziu de lumină şi abiă îndrăs- 
neau să-și arete faţa, iar luna eră încunjurată de 
un larg cearcăn alburiu. 

Moş Stanciu o priveă dus pe gânduri şi 
deodată întorcându-se spre mine: 

— Şti ce e cearcanul acela dimprejurul lunii ? 

— Semn de ploaie? 

— Aşa, semn de ploaie: E sufletul soarelui, 
care se gândește acuma la ea. Aşa zboară su- 
fetele acolo unde sânt duse gândurile. Şi su- 
fletul omului se duce unde-i gândul, dar el nu 
se poate vedeă că-i prea negru. 





La Sibiiu şi Arad lucrurile se vede 
că se vor desvoltă normal, și cel mult 
chestia zidirii seminarului discutată și în 
coloanele foii noastre poate să dea loc 
la o discuţie mai avântată — rămânând 
însă fapt constatat, că consistorul ca or- 
gan executiv va îndeplini concluzul ce 
se va luă cu toată conştiențiozitatea ori- 
care va fi votul sinodului. 

Nu ne îndoim că şi afacerea aceasta 
va află o soluţiune potrivită — mai ales 
că nimenea nu se îndoiește nici în buna- 
credinţa celorce sunt pentru zidirea pe 
teren liber, nici a acelora, cari cred că 
se rămână seminarul unde e azi, în apro- 
pierea bisericii catedrale. 


Parlamentul deschis zilele trecute și-a în- 
ceput desbaterile -prea puţin remarcabile. S'au 
reales viceprezidenţii vechi impotriva cărora d-l 
deputat Iuliu Maniu a propus zadarnic votul de 
neincredere al camerei pentru atitudinile de păr- 
tenire în interpretarea regulamentului intern. Şe- 
dintele ţinute s'au ocupat mai mult de chestiuni 
formale, iar interesul viu al deputaţilor e înlăn- 
tuit de procesul Polónyi-Lengyel care a aruncat 


valuri puternice în parlament. 
. 9 


0 definiţie. Trăim in epoca teoriilor. Nu 
numai ai noştri s'au aşternut pe discuţii teoretice, 
— o fac şi cei din presa maghiară. Să cităm o 
pildă. In „Pester Lloyd“ domnul Paul Balog, 
căruia-i place să facă pe adversarul lui Björnson, 
explică ce este, în esenţă, chestiunea naționali- 
tăţilor şi dă următoarea definiţie: 

„Ceeace astăzi se numește chestiunea na- 
ționalităților, nu este altceva decât lupta de în- 
trecere între elementele centripetale, doritoare a 
conservă fiinţa statului şi între forțele centrifugale, 
cari în paguba  întegrităţii statului, tind spre 
autonomie. Astăzi incordarea dintre aceste puteri 
opuse este poate mai mare ca mai nainte. Dar 
tocmai acest fenomen aduce cu sine necezitatea 
ca maghiarismul să ţină şi mai strânse frânele 
şi să nu admită nici o slăbiciune. Iar politica 
noastră de naţionalităţi nu se va schimbă decât 
atunci, când încordarea aceasta va scădea și când 
forța popoarelor nemaghiare se va apropiă, mai 
mlădioasă, de a noastră“, 

O definiţie mai şuchiată nici că am cetit 
vreodată. Premisele fiind fundamental false, con- 


cluzia nu puteă fi nici ea mai puţin ridicolă. 
[e] 


Puţină istorie. Dela întâia trezire la vieaţă: 
politică, cestiunea reprezentării noastre în par- 
lament ne-a preocupat în continu. La început 
într'o formă mai vagă, dându-se expresie prin- 
cipiului fundamental al egalităţii datoriilor ca şi 
a drepturilor cetăţenilor din acelaş stat. Mai 
târziu însă, și adecă în petiția dela 1849 a tuturor 
Românilor din Monarhia Habsburgică, se preci- 
zează anume „reprezentarea națiunii române în 
proporție cu numărul sufletelor“. 

Ideia votului general nu se ivește încă. 
Deasemenea nu se pomeneşte nimic în această 
privinţă în desele petiţii şi diseuţiuni ale Româ- 
nilor în jurul independenței Transilvaniei. Se 
combate însă legea electorală cu măsurile ei 
excepţionale pentru ardeleni, se insistă, în adresele 
cătră suveran, 'asupra „dețărmurirei definitive a 
modului trimiterei deputaţilor în senatul imperial“, 
iar la 1866, Românii cer „să se sancţioneze legea 
electorală votată de cătră dieta Transilvaniei în 
anul 1864*, care lege nu cuprindea nici ca dis- 
poziţii generale, în înţelesul de astăzi al votului 
universal. 

Urmează politica noastră de gravamine. 
Neiîntroducându-se nici o reformă, iar legile în 
vigoare dând pururea prilej ia conflicte între noi 
şi maghiari, arătăm pe larg abuzurile electorale. 
Aceasta în tot timpul dela uniunea Ardealului cu 
Ungaria încoace. 

La 1881 însă, în conferenţa naţională din 
Sibiiu, Românii işi înscriu în programul lor na- 
tional următorul punct: „Crearea unei legi elec- 
torale pe baza sufragiului universal, sau cel puţin 
ca fiecare cetățean, care e supus la dare directă, 
să fie învestit cu drept de alegere“. 

De “atunci sunt douăzeci şi şapte de ani! 
'Toată lupta aceasta politică s'a dat pe baza acestui 
program şi în special acest punct a fost centrul 
tuturor sforţărilor noastre. Acum, după atâta timp 
de încordare, ne apropiăm de o luptă decisivă. 
Este o datorie a noastră și îndeosebi a depu- 
taţilor noștri, de a reimprospătă fazele istorice 
ale legilor electorale și a dovedi că cererile 
noastre în această privință nu sunt de eri, de 
alaltăieri. Votul universal este la noi un postulat 
devenit istoric şi nu un capriciu, însuşit poate 
din alte ţări, nici o simplă armă de opoziţie, cum 


eră până de curând la Kossuthişti, 
= ; 


Moartea doctorului Radovici. În noap- 
tea ângropării, a murit doctorul I. Radovici, fost 
prefect din Vasluiu, membru marcant al partidului 


liberal. 
A fost un suflet mare, o pildă de patriotism 


şi de cinste; toți câți l-au cunoscut, toți câţi au 
augit de el, mau decât vorbe de regret pentru moar- 
tea lui. 

Unul dintre cei mai devotați iubitori ai ţă- 
rănimii, d-l Radovici s'a sacrificat pentru ea; anul 
trecut, în toiul răscoalelor, când erà atâta nevoie 
de oameni iubiți de țărani, d-rul Radovici a fost ru- 
gat să primească postul de prefect, 

A umblat din sat în sat să împace pe răs- 
culați şi boala lui, un început tde tuberculoză, s'a 
agravat din pricina prea marei oboseli. 

Plecat în străinătate să-şi caute sănătatea şi 
văzând că nu şi-o mai găseşte, s'a aruncat în mare, 
de pe vaporul Senegal, şase ciasuri depărtare de 
Neapoli; valurile înoptate nu l-au mai dat înapoi. 

O moarte rară — cum rari sunt oamenii re- 
gretați cât el. 

Odihnească-se în pacel... 

o 

Cele două reprezentații date în zilele de 3 
şi 4 Maiu, la Sibiiu, de către Zacharie Bârsan, 
au avut un succes neașteptat. 

In ambele seri, sala festivă a „Asociaţiunii“ 
a fost înţesată de lume; spectacolele aranjate 
cu multă dibăcie, au distrat minunat publicul 
sibiian. 

In seara întâia, s'a jucat Sacrilejul — emo- 
ționata dramă a lui Girardin și comedioaa 
„Cânele şi pisica* iar în a doua Drepturile su- 
fietului de Giacosa şi Dela nord la sud. La amân- 
două reprezentațiile, a dat concursul său d-l 
Calmuschi, un talentat elev al conservatorului din 
Bucureşti, recitând anecdote şi monologuri, cari 
au înveselit peste măsură pe azistenţi. 

Nu vom insistă asupra talentului d-lui Bârsan 

pe care publicul nostru îl cunoaște și îl apreciază 
îndeajuns; e însă locul, să ne oprim asupra 
jocului d-nei Olimpia Bârsan, tot atât de încân- 
tătoare în dramă ca și în comedie; d-na Bârsan 
e o artistă desăvârşită. 

D-sa pare că a ţinut să arate cât îi e de 
uşor să treacă dela un rol la altul, dela tristeţea. 
unei femei al cărei suflet e chinuit, până la 
sburdălnicia tinerească a unei fete abiă eșite din 
pension — şi a reuşit de minune. Nimic afectat 
deşi a pus atâta căldură în interpretarea rolu- 
rilor, nimic fals deși ceia ce şi-a ales d-sa, sar 
fi pretat la lipsă de natural, din partea unei artiste 
obişnuite. 

Impresia lăsată de d-na Bârsan a fost 
excelentă. 

Toate felicitările noastre drăguţei domni- 
şoare Augusta Popescu, care a jucat aşa de 
frumos rolul copilei din „Sacrilejul“. 

lar d-l Enescu e. un element preţios 
pentru teatrul nostru; a dovedit că e nu numai un 
simplu diletant. 





„ȚARA NOASTRA: 


CRONICA LITERARĂ ȘI ARTISTICĂ. 


Autorul dramatic Sașa Guitry iată un nume 
care începe să facă sensaţie în lumea teatrală 
din Paris. 

Fiiu al decurând — celebrului actor Guitry — 
despre care poetul şi dramaturgul Henri Bataille 
a scris mai acum 0 lună, că e cel mai mare co- 
median din lume — tânărul Saşa Guitry, abiă a 
trecut pragul majoratului şi a avut parte de glo- 
ria rampei. 

Trăit intre actori, iubit şi răsfăţat de direc- 
torii teatrelor, el n'a așteptat multă vreme până 
să i-se joace piezele. 

La teatrul Gymnase s'a dat zilele trecute 
cea dintâiu reprezentaţie a comediei sale Scan- 
dalul din Montecarlo, trei acte spirituale, cu me- 
şteşugite întorsături dramatice și cu dialogurile 
vioaie. 

Guitry-tatăl e foarte mulţămit de fiul său 
şi-i prevede mari succese. 

— La vârsta lui — spune el — eu nu aveam 
numele lui și nu eram așă de ambițios. Iată 
două lucruri cari mă fac să cred că nu eu, ci 
el va fi gloria familiei Guitry.,. 

o 





3I de tablouri, ale pictorului francez I. Ch. 
Cazin, au fost vândute săptămâna trecută, de către 
moștenitorii săi. 

Aceste tablouri, pe cari Cazin le consideră 
nişte simple schiţe, fără valoare, sunt menite să 
mărească numele de mare pictor al autorului lor. 

Amant al amurgurilor înorate, al înserărilor 
fumurii, în ceața cărora se profilează o căsuţă 
de ţară, o potecă tainică, o rariște copleșită de 
melancolia toamnei, Cazin è pictorul colorilor 
discrete, cari îţi evoacă tăcerea maiestoasă a as- 
finţitului, întreruptă numai de ţiriitul unui greere 
sau de lătratul depărtat al unui câne. Casele 
olandeze sau franceze, pe cari le pictează Cazin, 
au un farmec nou, cu zidurile lor întunecate, cu 
ferestrele roşii ca un ochiu de foc, ce se aprinde 
odată cu luminile de argint ale nopţii. 


o 

Expoziţia lui Eugene Dauphin atât de aștep- 
tată de pictori și amatori, s'a deschis la 1 Maiu, 
în galeriile Georges Petit. 

Cunoscut prin peisagiile sale provansale şi 
marinele mediterane, Dauphin e, contrar lui Cazin, 
jubitor pasionat al culorilor vii: răsărituri pe Me- 
diterana, ceruri arzătoare, peisagii inundate in 
lumină, — iată majoritatea pânzelor sale. 


o 

Portretul lui Octave Mirbeau, făcut de cătră 
colaboratorul său Thadeu Natanson în Le Figaro 
e foarte sugestiv şi e venit la timp, căci a apă- 
rut în aceeaş zi când tribunalele trebuiau să lim- 
pezească afacerea piesei Foyer, pe care Jules 
Claretie, directorul Comediei franceze n'a vrut 
s'o reprezinte, deoarece e punerea în scenă a 
vieţii unui cunoscut senator și academician francez. 


o 

Discuţiile asupra lui Omer continuă şi astăzi. 
A existat sau nu cântăreţul orb, care a compus 
Iliada? 

Existenţa lui Omer, pusă încă la îndoială, 
deși s'au scris atâtea volume asupra lui, va fi 
contestată de sigur, de mulţi şi de aci înainte: 
doar nu e asta soartea oamenilor mari? 


Câţiva poeti francezi, vrând să ridice un 
monument celui mai vechiu maestru, presa a în- 
ceput din nou să se întrebe dacă autorul Iliadei 
nu e un nume legendar? 


Se naşte întrebarea: dacă Omer n'a existat 
cum de i-se cunoaşte povestea vieţii şi cum ştim 
noi că a fost orb? 

Cel mai inteligent răspuns în această pri- 
vinţă a fost dat de un umorist francex, acum 
trei sferturi de veac. Fără să pomenească ceva 
despre Omer, el a scris, într'o vreme când se 
discută cu mai multă aprindere, existenţa marelui 
aed, o broșură despre Napoleon I. 

Cu aceleaș argumente ale celorce neagă pe 
Omer, el a dovedit că Napoleon I e un personaj 
din basme, că războaiele lui sunt legende!... 











Nr. 18 — 1908. 


ECONOMIE. 


Pășunatul în România. 


Sunt încă proaspete în memoria celor ce 
şi-au luat vreme să le audă suspinele şi plânsorile 
oierilor noştri mai ales din Mărginime, răscolite 
pe urmele ordinaţiunilor ministeriale, prin care 
mai întâiu li s'a îngreunat şi apoi li s'a oprit cu 
desăvârşire păşunatul vitelor, dar mai ales pășu- 
natul oilor în România. 

Deşi prin această oprelişte se pun la grea 
încercare, dacă nu se aduc la sapă de lemn 
peste 300,000 locuitori români, ce-și găsiau direct 
ori indirect cel mai de seamă izvor de câștig în 
pășunatul din România și cu toate că această 
chestiune chiar şi numai din punctul curat eco- 
nomic şi social prezintă o capitală importanţă — 
nici în discuţiile fruntașilor noştri nici în piessa 
noastră nu și-a găsit cuvenitul loc. 

Chestiunea păreă că mare o parte agita- 
torică ori că n'ar aveă îndreptăţire în șirul preo- 
cupărilor de ordin mai înalt — să-i zicem teoretic 
— şi doar pentru acest cuvânt nu a fost şi nu 
e nici azi învrednicită de atenţia deosebită ce o 
merită 

Ori cum ar fi și ori care ar fi motivele — 
scuzabile ori nescuzabile — chestiunea, mai ales 
pentru -noi românii, pe care ne privește mai 
ales e de o importanţă capitală. 

Ca să știm cu toţii despre ce e vorba — 
schiţând următorul istorie: 

Din vechi vremuri, când îndeletnicirile eco- 
nomice şi în special cele agricole pentru cultura 
pământului și creşterea vitelor se desăvârşiau în 
cercuri restrânse, local — păşunatul vitelor nu 
putea fi demareat cu gruniţele politice. 

Sfârşiturile răsboaielor, conferenţele de pace, 
răpirile ori cuceririle de hotare, după natura 
vieţuirii oamenilor nu erau de însemnătate pentru 
cei ce în vederea alimentării principalei lor ocu- 
paţii îşi căutau pășune pentru avutul lor în vite. 

Căutau și folosiau pășunea, pentru o plată 
oarecare ori pe dreptul pumnului — acolo unde 
o găsiau, fără să și mai bată capul cu aflarea 
că hotarul pășunat în a cui tară se găseşte. 

Aşa fiind a fost numai natural ca păşunile 
Ardealului şi a României să fie folosite după 
trebuință şi nu după graniţele politice. Dovadă 
sunt satele de graniţă în care se găsesc ardeleni 
în România şi români de dincolo in Ardeal (vezi 
comunele: Vadu Dobri, Poiana Rechitele, Meria 
ete. din comitatul Hunedoara, cu colonişti din 
România !) 

Datina vechilor vremi s'a strecurat și în 
vremile mai noui, până când în zilele noastre sa 
făcut rânduială, izvor de traiu pentru mii și mii 
de oameni. 

Dar e o lege a firii şi un îmbold de invidie 
în munca economică și mai ales în lupta pentru 
traiu, ca să aflu să stiricesc şi dacă pot să 
împedec, să direc izvorul de venit al vecinului, 
ca aşa pe scocul meu să curgă mană mai bogată 
şi cât mai puţin muncită. 

In temeiul acestei nizuinţe, a fost fatal ca 
şi venitul oierilor noștri, ce-'și păștiau turmele 
în întinsele păşuni ale României şi valorau pro- 
dusele acestor oi aici în ţară cu câștiguri frumoase 
— să fie spin în ochii, celor ce doresc izvoare 
de venit și mai bogate și mai puţin muncite. 

Marii proprietari, oligarchia Ungariei de multă 
vreme îşi credeau izvoarele lor de venit sărăcite 
cu venitul oierilor noștri, s'au pornit dar pe lucru 
şi primele lor încercări se găsesc prin anii 1867—68, 
deja la începutul erei constituţionale, când le-a 
ajuns în mâni frânele guvernării. Constelaţia 
politică însă nu le eră atunci favorabilă și poate 
că erau și prea puţini cei ce erau deadreptul 
interesaţi ori după ei „păgubiţi* prin păşunatul 
în România, 

Pentru cei mai mulţi eră de o importanţă 
cu mult mai mare importul de bucate şi de vite 
ce se făceă din România pentru Ungaria şi prin 
Ungaria — ca transit pentru Austria. Toate pu- 
terile dar şi le-au adunat ca să împedece mas 
întâiu acest import. Le-a şi succes, căci cu anul 
1885 s'a început așa zisul răsboiu vamal între 
România şi Ungaria. Dela această dată a încetat 
făţişul import de vite şi de bucate din România 
şi marii noştri proprietari din Ungaria își puteau 
plasa bucatele și vitele în Austria — în baza 
convenției, ori contractului vamal cu Austria — 
fără teamă că le va puteă încurcă socoţile im- 
portul de aceleași producte din România. 

Sfârșită cu bine această „arangiare“ eco- 
nomică — a rămas timp să se asculte şi plânsorile 
celor puţini, ce erau personal interesaţi și după 

ei „păgubiţi* prin păşunatul din România — 
rămas în fiinţă și după declararea răsboiului 
vamal cu România la anul 1885. 

Mai adăugaţi apoi şi partea politică, cu care 
a fost uşor să fie îmbrăcată această chestiune 
curat economică și atunci o să se găsească na- 
tural, că guvernele de pe vremuri au fost ne- 
contenit asediate — ca să nu mai îngăduie durerea 
şi mai ales readucerea oilor în pășunile din 
România. Guvernele de pe vremuri însă, ori cum 
ar fi fost nu și-au luat curajul să taie izvorul 
de veni! alor cel putin 400,000 locuitori, deși 
între aceştia erau preste 300,000 români. 

Ce n'a săvârşit celelalte guverne a isprăvit 
„marele guvern naţional“ de azi, prin ministrul 
său de agricultură, Ignat Darányi. Acesta prin 
ordinaţiunea sa de numărul 4718 pres. din 24 
Maiu 1907, sub pretextul importării boalelor de 


“unghii și gură prin vitele aduse din România, a 


oprit aducerea în țară (şi nu scoaterea din ţară!) 
a vitelor de origină ungară ce erau duse în pă- 
şunile României, 

La 24 Oetomvrie 1907 sub numărul 9474 
presidial a dat ministrul ung. de agricultură un 
nou ordin prin care îngăduie excepțional să se 
întoarcă în ţară vitele duse în păşuni din Ro- 
mânia, dar această întoarcere să se facă cel mult 
până la 30 Noemvrie 1907 (în 30 zile!), şi tot- 
odată apoi opreşte riguros ca peste această dată 
să se mai aducă în ţară vitele din pășune, deși 
după statistica oficială, la 30 Noemvrie mai erau 
rămase în România peste 90,000 oi din Ungaria! 

Azi dar păşunatul bogat din România e în- 
his cu desăvârșire pentru vitele şi oile d'aici şi 
opreliştea asta nu e dată de guvernul României, 
ce ai mai putea înţelege, dar e dată de guvernul 
ţării noastre, prin ce se jignese amarnic juste 
iaterese ale locuitorilor acestei ţări — interese 
de care e legată existența alor aproape jumă- 
tate milion de locuitori! 

Chestiunea aceasta e mult mai importantă 
decât să ne oprim la schiţarea istoricului ei. Și 
dacă a fost actuală în luna Maiu şi Octomvrie 
anul trecut e tot atât de actuală ori poate mai 
actuală și azi şi va fi și mâne. 

Și asta din două puncte de vedere. Din 
tranzarea făcută de guvernul actual oricine se 
poate convinge că și acesta mai mult decât gu- 
vernele anterioare se lasă răpit de momente 
abordate fie de interese particulare fie de şovi- 
nism pâcătos şi învăimășește chestiunile curat 
economice în vâltorile tulburi ale politicei in- 
guste de partid și de zi. 

Cu cât ni-se prezintă chestiunea mai lă- 
murit cu atât desaprobăm rezolvirea aceleia mai 
“cu putere. Căci şi aici în chestiunea asta aproape 
locală, privind aceia îndeosebi aproape numai 
pe locuitorii comitatelor Sibiiu, Făgăraș, Hune- 
doara, Braşov şi Săcuimea — se invederează 
clar apucătura puţin demnă şi chiar păgubitoare 
pe care se întemeiază şi pactul economic cu 
convenţia azi contractul ei vamal cu Austria, 

Se știe că aristocrația Ungariei cu zecile 
de mii de jugăre nu are nici vreme nici simţ 
nici voie pentru munca industrială, 

Au făcut dar perfectă socoteală când prin 
convenția vamală a deschis graniţele ţării indu- 
striei austriace — pe care ei, oligarchia nu o 
are — ca în schimb să aibă ei, oligarchia des- 
chide pieţele Austriei pentru vitele şi mai ales 
pentru bucatele lor, iubesc de pe întinsele la- 
nuri, ce le stăpânesc, 

Că ce fac micii industriaşi, ce nu pot ţinea 
piept concurenţei marilor fabrice austriace şi ce 
fac micii proprietari, ce nu pot exportă cu va- 
goanele nici bucate, nici vite — la asta cine mai 
are timp să se zăbovească cu gândul?.., 

Intocmai cum pare nime vreme să se 
gândească la ce s'or face oierii lipsiţi de păşu- 
nile din România cu cele aproape 4—500 mii 
de suflete, câte formează familiile lor. 

Aici în ţară păşuni întinse în stăpânirea 
crescătorilor de oi — nu sunt. Păşunile puține 
şi slabe ce sunt le au în stăpânire ori statul ori 
oligarchia. 

Unde rămâne libera concurență, ce se puteà 
opune până acum prețurilor exorbitante şi şica- 
nelor ce le formulează stăpânitorii de azi ai în- 
tinselor păşuni? Şi ce s'ar face acești oligarchi 
când în urma felului lor de a produce cu aju- 
torul cetelor monstruoase de sluşbași — produc- 
tele lor sunt neasămănat de scumpe faţă de pro- 
dusele ce se puteau ajunge cu ajutorul muncii 
directe a stăpânului oier şi a păşunilor mai ief- 
tine şi mai bune din România? 

Aici găsim tălmăcirea opreliștilor şi nici de- 
cât în „boala de unghii și de gură, la vite* — 
dupăcum glăsuieşte motivarea oficială a opreliştei, 

Căci raporturile sanitare chiar şi numai la vite 
nu sunt inferioare în România faţă de cele din 
Ungaria. 

Părerea noastră modestă este, că deputaţii 
noștri au omis îndatorirea ce aveau să facă din 
această chestiune obiect de interesare și să în- 
cerce curmarea astorfel de „activităţi economice“ 
fie prin decuarea acelora fie prin cererea să fie 
abandonate. 

Ce s'a omis credem că mai este timp să 
se îndrepte — la redeschiderea nouei sesiuni par- 
lamentare. - 

Dar alta e partea chestiunii, de care ne 
preocupăm de data asta. 

Oierii noştri şi cei pe care îi leagă de ace- 
stia atâtea interese — deocamdată sunt rămaşi 
fără adăpost pentru munca lor, fără izvoare de 
venit potrivite nizuinţelor lor vrednice de laudă. 

Cei mai mulţi s'au ales cu ceva parale şi 
acum în temeiul acestor mici economii își caută 
pe dibuite nouă izvoare de venit. Mai mult se 
îndreaptă spre cumpărări ori arândări de pă- 
mânt fie pentru cultivat fie pentru păşunat pe 
seama vitelor și oilor lor, de care nu se pot 
despărţi cu una cu două. 

Aici se impune sprijinul societăţii, sprijinul 
de frate mai ales pentrucă oierii noştri şi cei din 
apropierea lor sunt oameni harnici, rivnitori şi 
cu bună împărţeală în lucrările lor. Pe unde se 
aşează, duc cu ei multă vieaţă românească, căci 
aproape fiecare e câte un puternic individ, ce 
dau factorii economici, trebuincioşi înaintării. 

Aşa fiind, se impune şi fruntașilor și presei 
noastre să sprijinească pe aceşti bravi oieri, ră- 
maşi acum de silă aici acasă — atât la arendarea 
şi cumpărarea de moșii cât şi la îndrumarea să 
îmbrăţişeze meseriile și negoţul ce-'şi au puterea 
lor de existenţă. 

Se înţelege că toate aceste se fac cumpănit 
fără multă podoabă şi fără alaiu de vorbărie. 
Aici se cere muncă reală — să o facem cu toții! 


V. C. Osvadă. 


Întroducere. 


Ce înțelegem prin socialism și mişcare 
socială ? 
(Incheiere). 


Faptul că el nu ştie de azi pe mâne, dacă își 
va mai câștigă cele trebuitoare traiului. Căci 
orice depresiune care bântuie asupra vieţii eco- 
nomice poate să aibă drept urmare concedieri 
largi de lucrători, poate deci să provoace lipsa 
de hrană într'o sumedenie de familii, 

Această continuă nestatornicie face pe pro- 
letar să-şi deă seama de starea lui, iar instruc- 
țiunea lui tot mai mare la care contribuie vieaţa 
de oraş îl îmboldește să reflecteze asupra cauzelor 
acestei nestatornicii, asupra cauzelor deosebirii 
dintre starea lui și aceia a bogaţilor. Și atunci el 
crede că i-se descopere un secret, a cărui des- 
văluire devine motivul mişcărilor moderne ale 
clasei salariaţilor. Acel secret este că condiţiile 
vieţii proletarului își au obirșia nu în anumite 
împrejurări naturale care nu se pot schimbă, 
ci în unele particularităţi ale organizării sociale 
şi în sistemul economie predomnitor. Nici un om 
nu poate să-şi afirme vre-un drept faţă de natură, 
dar în starea socială capătă îndată forma de 
nedreptate săvârşită cutărei sau cutărei clase 
(Hegel). Astfel s'a pregătit terenul pe care va 
puteă să se desfăşure mişcarea socială, căci 
numai acum se ştie care este punctul.de atac: 
organizarea socială actuală. 

Pe măsură ce critica socială se ascute în 
acest chip din ce în ce mai mult şi pe măsură 
ce nemulţumirea proletarilor de starea lor şi 
dorinţa de a îmbunătăţi devin tot mai vii, mai este 
o altă împrejurare care face ca această stare a 
proletarilor să devină din ce în ce mai de nesu- 
ferit: este atârnarea de acela care le dă pânea. 
Această atârnare deşi nu mai este consacrată 
prin legi, ca pe vremea sclăviei, nu este totuş 
mai puţin deplină ca pe acea vreme. Ea se 
manifestă prin aceia că proletarul este legat de 
tocmeala dictată de patron, căci altfel este ame- 
ninţat să moară de foame; se mai manifestă şi 
prin supunerea oarbă în atelier la ordinile patro- 
nului, Adesea ia uneori o formă medievală, atunci 
când fabricantul se socoate ca un „patriarh“ faţă 
de oamenii „săi* şi când încearcă a-i conduce şi 
în vieaţa lor privată. Aceiaş atârnare a proletarilor 
se întinde şi în sfera drepturilor politice, când 
clasa capitalistă se folosește de puterea sa pentru 
a îngrădi prin legi sau prin măsuri administrative 
participarea proletariatului la vie ublică. 








Dar acestea nu sunt decât câteva din împre- 
jurările cari dau naștere criticei pe care prole- 
tariatul o face actualei organizări sociale. Mai 
sunt însă multe altele. Ca să le dovedim, trebue 
să ne indreptăm ochii şi asupra altor condițiuni 
ale vieţii muncitorilor salariaţi moderni. Numai 
aşa vom puteă explică curentul de idei pe care 
îl găsim în toate străduințele de emancipare ale 
proletariatului şi pe care îl putem caracteriză 
pe deoparte ca o tendenţă cătră comunism, iar 
pe de alta ca o iubire pentru mulţime. 

Iubirea şi respectarea mulţimii este o urmare 
a traiului în comun a fiecărui lucrător cu unii 
de alţi oameni cu aceiaş soarte, cari cu toţii sunt 
legaţi prin muncă comună în slujba întreprinză- 
torului şi cari stau fără deosebire unul lângă 
altul, ca grăunţele într'o grămadă de năsip. Capi- 
talismul a grămădit la un loc în marile oraşe 
și în centrele industiiale o mulţime neinchegată 
de fiinţe cari au rupt cu desăvârşire cu trecutul, 
cari s'au desfăcut de toate vechile legături, de 
cămin, de sat şi neam şi cari încep o vieaţă nouă 
cu falimentul vechilor. lor ideale. Sângurul lor 
sprijin este tovarăşul cu aceiaș soartă, care ca 
individ însemnează tot atât de puţin ca şi ori- 
care din ei, dar care tot ca şi ei nu mai păstrează 
nici una din vechile legături. Cu aceştia se unese 
cu aceştia se fac tovarăşi şi iată că iese la iveală 
o grămadă de tovarăși, caracterizată nu prin 
originalitatea vre-unuia din ei, nu prin tradiţia lor 
comună, ci prin mulţimea, prin imensa lor masă. 
Nici odată în istorie nu s'au găsit uniţi la un loc 
într'o mişcare unitară atât de mulţi oameni, nici- 
odată în istorie nu s'a întâmplat ca vre-o mişcare 
să fie caracterizată prin acţiunea unei mulţimi 
mai concentrate, decât cum este în mişcarea 
proletariatului. Pretutindeni auzim „pasul cel 
greoi al mulţimii cetelor de muncitori“ cu care 
Lassalle înspăimântă pe adversarii săi. Şi dacă 
voim să ne înfăţişem mişcarea socială din zilele 
noastre, îmaginea ei ne apasă ca un val imens 
de oameni, în care cu greu recunoaștem vre-un 
individ, dar care se revarsă preste întreg pă- 
mântul cât putem vedeă cu ochiul, până în 
depărtatul orizont unde totul se pierde în întunerec. 
In termeni psihologici, acest lucru însemnează o 
grozavă întărire a conştiinţei mulţimii de puterea 
ei şi un îmbold al tuturor simţurilor cari vor 
alcătui postulatele morale ale luptei. Faptul că 
aparţine clasei lui, însemnează pentru proletar 
acelaş lucru care însemnă înainte pentru alţii 
faptul că aparţin unui neam nobil, unui oraș sau 
unui stat celebru. Cu mândrie proletarul recu- 
noaște că e proletar: proletarius sunt. 

Astăzi din cauza „socializării producţiunii“, 
adecă din cauza absorbirii diferitelor întreprinderi 
întrun tot ce nu se mai poate desface şi din 
cauza cooperării şi specializării muncii, cari crese 
mereu în marile întreprinderi moderne, orice obiect 
produs a ajuns să nu ni-se mai înfăţişeze ca opera 
individuală a unui lucrător, ci ca produsul comun 
al unui mare număr de lucrători. Inainte vreme 
cismarul care isprăveă o păreche de ghete, știă 
că el este cel care le-a făcut; astăzi lucrătorul 
dintro fabrică de ghete, neindeplinină decât o 
singură parte a muncii totale, a perdut acea le- 
gătură personală cu obiectul produs. lată deci 
că de fapt există chiar astăzi în anumite ramuri 
producţiunea colectivă; de aceea idea unei orga- 
nizări colectiviste a întregii producţiuni nu mai 
este de fel străină lucrătorilor moderni. Tot astfel 
lucrătorul din marile centre văzând celece se pe- 
trec în jurul său, se familiarizează din ce în ce 
mai mult cu ideea unei consumaţiuni comuniste, 


Locuinţa separată a fiecăruia, care satisfăceă 
pornirile individualiste, își pierde tot mai mult far- 
mecul prin marile încazarmări moderne ale lucră- 
torilor. In schimb însă, lucrătorul se simte tot 
mai bine în localurile publice, în cari el își poate 
satisface mult mai bine atât trebuinţele intelec- 
tuale cât şi pe cele materiale. Localurile sindi- 
catelor, bibliotecile populare, sălile de concert, 
perăriile devin un nou cămin pentru mulțimile 
marilor oraşe. Grădinile şi localurile publice, pie- 
tele şi muzeele prin înfrumseţarea lor neincetată, 
capătă cu atât mai multă însemnătate pentru lu- 
crător, cu cât atracţiunile vieţii sale individuale 
de familie se împuţinează. Familia se distinge 
prin muncă nemăsurat de lungă făcută în timpul 
zilei sau chiar al nopţii afară din casă prin munca 
femeii şi prin munca prea timpurie a copiilor. In 
acest chip proletariatul este fără voia lui silit să 
mute centrul intereselor sale din sfera vieţii par- 
ticulare în aceea a vieţii comune. 

Dar pentru a înţelege pe deplin mişcarea 
socială modernă, trebue să ne mai dăm seama 
şi de împrejurările momentului în care ea se des- 
fășură. Câteva observaţii vor fi deajuns. Ceeace 

caracterizează timpurile moderne, este o vioiciune, 
cum nu-mi închipui că a mai existat vre-odată. 
Un torent de vieaţă străbata societatea actuală, 
un torent cum nu s'a văzut in vremurile apuse 
şi care face ca contactul dintre indivizi să fie azi 
mult mai repede decât înainte. Datorim aceasta 
mijloacelor de comunicaţie pe cari ni le-a pro- 
curat capitalismul. Putinta pe care o avem astăzi 
de a ne informă în câteva ceasuri asupra unei 
ţări, prin mijlocul telegrafului, telefonului, ziarelor, 
putinta de a strămută mulţimi de oameni dintr'un 
loc într'altul cu ajutorul mijloacelor moderne de 
transport, a pus în legătură toate marile mulţimi, 
a deşteptat în ele sentimentul omniprezenţilor, 
care eră necunoscut vremurilor mai. de demult. 
Marile mișcări ale mulțimilor au ajuns astfel foarte 
uşoare. Tot in aceeaş măsură s'a desvoltat în 
mulțimi ceeace obicinuim să numim cultură: cu- 
noștințele şi împreună cu aceste cunoştinţe pre- 
tenţiile. 

De această vioiciune este strâns legată ner- 
vositatea timpului nostru, nestatornicia, graba, ne- 
siguranţa tuturor formelor de vieaţă. Acest cu- 
rent de neliniște, de sbuciumare nu s'a întins 
numai asupra condiţiunilor vieţii economice, ci a 
cuprins toate ramurile vieţii sociale. Epoca con- 
curenţei libere se manifestă în toate câmpurile: 
fiecare se siieşte să ia înainte altuia, nimeni nu 
este mulţămit cu vieaţa sa. Frumoasa linişte de 
mai înainte a pierit. 

Şi în sfârşit mai e ceva! Mai este ceeace 
putem numi revoluţionarismul timpului nostru: 
împrejurarea că niciodată vre-o epocă nu a în- 
cercat o mai desăvârşită răsturnare a tuturor for- 
melor vieţii, cum a încercat vremea în care trăim. 
Totul este în prefacere: economie, știință, artă, 
morală, religie. Toate concepţiunile se găsesc 
într'o astfel de fierbere, încât iţi vine să crezi 
că nu mai există nimica tainic, Aceasta este un 
punct de cea mai mare însemnătate pentru ex- 
plicarea mișcării sociale moderne. Căci în acest 
chip se explică două lucruri: întâiu, acea critică 
care distruge tot ce există, nemai lăsând nimie 
sub o lumină bună şi care aruncă la vecbhiturile 
netrebnice toate credinţele vremilor trecute, pen- 
tru a da mereu la iveală ceva. Această pornire 
critică se lățise chiar in burghezie, mai ales în 
ce privește politica, morala, religia şi arta. Pro- 
letariatul a crescut în acest spirit critic, care 
acum se întinde și în domeniul instituţiunilor eco- 
nomice şi sociale. 

Apoi, spiritul revoluiionar dă naştere cre- 
dinţei fanatice în putinţa realizării oricărei stări 
viitoare pe care închipuirea ne-o arată. Dacă 
sub ochii noştri s'au schimbat atâtea, s'au petre- 
cut ca în joc minunăţii la cari nimeni nu cu- 
teză să creadă, de ce să nu se poată face şi 
mai mult? De ce nu tot ceeace dorim? lată 
cum prezentul revoluționar hrăneşte utopia so- 
cială a viitorului. Edison şi Siemens sunt părinţii 
spirituali ai lui Bellamy și Bebel. 

Cunoaştem acum elementele cari alcătuiesc 
„socialismul şi mişcarea socială“ a timpului no- 
stru. Ştim că punctul de plecare a fost sistemul 
economie capitalist cu distanţa pe care a întro- 
dus-o el intre burghezie şi proletariat, între acel 
care consumă şi acel care produce avuţiile. Ştim 
că această separație a făcut să încolţească ne- 
mulţămirea maselor de starea lor și dorinţa de 
a eși dintr'ânsa, de a se emancipă. Am văzut 
cari sunt condiţiunile de traiu ale proletariatului, 
clasa care reprezintă voinţa maselor, şi am in- 
cercat să explicăm prin aceste condițiuni, nu nu- 
mai ridicarea impotriva stării de lucruri existente, 
dar şi direcţia în care mişcarea socială se in- 
dreaptă: idealul unei organizări sociale şi eco- 
nomice comuniste, în care interesele identice ale 
masei mulţimii să fie cât se va puteă mai bine 
ocrotite. Proletariatul dobândeşte caracterul de 
clasă socială de sine stătătoare, în înţelesul pe 
care l-am dat noi acestui cuvânt, numai întrucât 
el reprezintă această organizare economică a vii- 
torului, rămasă până acum ideală, căci nu sa 
realizat nicăiri în istorie, şi pe care noi o vom 
numi mai pe scurt organizarea economică so- 
cialistă. 

„Socialismul şi mişcarea socială“ nu este 
altceva decât realizarea acelei organizări sociale 
viitoare, mai potrivită cu interesele proletariatului, 
sau încercarea de a o realiză. 

Socialismul încearcă această realizare în 
lumea ideilor, mișcarea socială în lumea faptelor. 

Toate încercările „teoretice“ a arătă prole- 
tariatului care se luptă țelul străduinţelor lui, de 
a-l chemă la luptă, de a organiză bătălia, de a 
arătă calea pe care acel ţel se poate ajunge toate 
alcătuiesc împreună ceeace numim socialismul 
modern. 





Și toate încercările „practice“ de a 


transformă în fapte acele gândiri alcătuiesc ceeace 
numim „mișcarea socială modernă“.  Socialismul 
şi mişcarea socială sunt deci numai două fete 
deosebite ale uneia şi aceleiaș manifestări, sunt 
între ele în aceeaș relaţiune ca idea și fapta, ca 
spiritul şi corpul. 

Expunerea următoare va aveă drept obiect 
să cerceteze desvoltarea socialismului și a miş- 
cării sociale dela primele lor începuturi şi să gă- 
sească legile acelei desvoltări. Vom fi fără pa- 
timă, vom privi indiferenți la ceeace vom vedeă 
desfășurânduni-se pe dinaintea ochilor, Precum 
botanistul observă o plantă, sau medicul mersul 
unei boli, tot așa vom observă și noi socialismul 
și mişcarea socială: ca „un caz interesant“. 

Mărginirea ivită a problemei ne va feri să 
împleticim în expunerea noastră orice adaosuri 
de prisos. Aceasta tace ca ediţia de faţă să se 
asemene cu celelalte ediţii ale acestei scrieri. 
Nu vom aveă deci să examinăm toate „teoriile 
socialiste“ cari au apărut vre-odată, nici chiar 
pe toate cari au apărut în vremea noastră, ci 
numai pe acelea cari au dobândit vre-o impor- 
tantă practică, cari au o însemnătate în procesul 
de transformare socială pe care îl urmărim. Nu 
vom aveă să facem vre-o apreciere asupra lui 
Rodbertus, precum nu vom aveă să facem nici 
asupra lui Karl Marx sau Diihring sau mulţi alţii. 

Şi tot astfel ne vom ocupă de toate idea- 
lurile de natură practică cari aspiră să se reali- 
zeze în timpul de faţă, sub numele de idealuri 
„sociale“, Mi-s'a imputat că am fost prea exclu- 
siv faţă de multe din aceste idealuri şi mișcări. 
Aş fi trebuit de pildă să tratez și despre mişcarea 
agrară. Nu, căci altfel mag fi putut păstră ace- 
stei scrieri un caracter unitar. Tot atât de puţin 
precum ar fi trebuit să aduc în discuţie mișcarea 
adversarilor vaccinului sau pe aceea a partiza- 
nilor unei alimentaţii raţionale, a aboliţioniştilor 
ori a reformatorilor sistemului de locuinţe sau pe 
a oricărui alt grup de reformatori. Nu aparţin 
expunerii noastre decât acele străduinţe pe cari 
le reprezintă numai proletariatul. Și nici acestea 
toate. Ci numai acelea dintre ele care tind să 
grăbească trecerea dela societatea capitalistă la 
societatea socialistă. De celelalte mişcări prole- 
tare cari au de scop numai să îmbunătăţească 
starea clasei muncitorilor în marginile sistemului 
economie actual, ne vom ocupă numai întrucât 
ele au vre-o legătură oarecare cu mişcarea cea 
mare socială, fie măcar că se întâlnesc sau fie 
că ele se spriginesc una pe alta. 

Toate acestea se vor înțelege mai bine în 


! cursul insuş al expunerii. 


CORESPONDENȚE.» 


Serisoare din Bihor. 
Oradea-mare, 7/20 April 1908. 

Domnul. Vasile Babi, funcţionarul băncii 
„Bihoreana“, vrând să răstoarne niște constatări 
din „ara Noastră“, (nr. 9) despre trista situaţie 
naţională și religioasă românească din Bihor, — 
publică în „Gazeta de Dumineca“ şi în „Tri- 
buna‘ (numerile dela „Florii*), un articol mai lung. 

D. Babi spune, că „este de tot exagerată 
afirmaţia, că în şcoalele poporale din Oradea-mare 
sunt peste 200 de băieţi, din cari abiă 10 ştiu 
românește“, 

Faptul e, că sunt peste 400 de elevi ro- 
mâni în şcoalele poporale de aici, şi între aceştia 
nu sunt mai mulţi de 10 la sută cari să ştie 
vorbi româneşte. 

Evident, că vina, pentru această tristă si- 
tuaţie, nu este a actualei chivernisiri bisericeşti ; 
sanarea situaţiei insă se așteaptă dela ea. 

„Țara Noastră“ scrie în privinţa aceasta: 
„cei chemaţi să îndrepteze în primul rând stările 
de aici, şi cari cu milioanele lor de venit anual, 
ar puteă face minuni culturale, au pentru preoţi 
un seminar comun cu rom.-catolicii*. 

Făcând aci „Ţ. N.“ aluzie la episcopul 
Radu, d-l Babi vrea să-l apere, și cu scopul 
acesta îl asamănă cu părintele vicar Mangra. 

Apărarea în chipul acesta este foarte ne- 
potrivită. 

Şi altcunt asămănarea între episcopul Radu 
şi vicarul Mangra în privința puterii de-a sană 


*) Fentru cele cuprinse în această rubrică răspunderea 
priveşte pe autor. N. R. 





pomenitele rele, din pricina situaţiei lor şi în- 
deosebi a mijloacelor materiale, nu se poate 
admite. 

Domnul Babi ne-ar face să credem, că 
episcopul român din Oradea este om sărac, dacă 
nam şti sigur, că, d. p, anul trecut numai de 
pe moșiile episcopiei s'a incassat mult, peste un 
milion de coroane. 

Nu pizmuim pe episcopul Orăzii pentru 
acest venit, Să-i dea Dumnezeu îndoit. Ne pare 
însă cam straniu, de pildă, cum la Blaj, Gherla, 
Arad, Caransebeş, Sibiiu, tot episeopii sărace, — 
sunt tipografii înfiinţate în parte din sărăcia ro- 
mânilor, pe când cel mai bine situat episcop tipă- 
rește la jidanul din Oradea-mare. 

Recunoaştem, ca foarte frumoasă faptă ro- 
mânească, dacă actualul episcop a jertfit din al 
său pentru înfiinţarea gcoalei de pedagogie din 
Oradea-mare. - 

Constatând însă. d-l Babi adevărul, că la 
inaugurarea acestei pedagogii, s'a declamat un- 
gurește, adaugă: 

„Știut este, că aproape la toate instituţiu- 
nile noastre, la ocazii festive, se declamă un- 
gureşte“. 

Noi nu cunoaştem „instituţiuni* românești, 
unde de dragul sau de frica inspectorului să se 
declame ungureşte... 

Afacerea cu declamarea aceasta ungurească, 
de altfel stă așa, că capelanul episcopese a scris 
pentru inaugurarea pedagogiei, o odă episcopului 
Radu, în limba ungurească. Şi oda aceasta a 
declamat-o un elev al preparandiei. 

Acum, admițând chiar, că sub forţa împre- 
jurărilor a trebuit să se declame ungureşte, de- 
clamația aceasta putea fi ceva mai indiferentă. 
Căci ni-se pare cam straniu, că la un asemenea 
act de sărbătoare românească, să se slăviască 
un episcop românese de cătră românii săi, în 
limba ungurească. Asta trebuiă să „gâdile în- 
trun mod neplăcut“ pe episcopul. 

Ne pare bine, că i-s'a interzis preotului cu 
oda pomenită, să mai predice în biserica pa- 
pistaşă. Ni se pare insă a fi tot așa de mare 
greşală, că aproape întreaga inteligenţă română 
unită din Oradea-mare se spovedeşte la preoți pa- 
pistaşi şi se cuminecă în bisericile papistăşeşti ; că 
preoţii şi dignitarii consistoriali uniţi se spove- 
desc la călugării capuțini. Ba indrăsnim a erede 
că nu este corect lucru, că „spiritualul“ episcopului 
este un călugăr capuțin. 

Pentruce aceasta îmbulzală în braţele pa- 
pistaşilor ? 

Facem ucestea constatări conduși de cele 
mai curate intenţiuni. 


Onorată Redacţiune! *) 


Io Nrul 13 din a. ce al „Ţării Noastre“ 
publicând o corespondenţă intitulată: „Scrisoare 
din Bihor“, în notă rugaţi pe cetitorii acestei 
reviste, cari se întâlnesc cu tendinţe de prose- 
litism de ori ce fel, ca să le comunice date concrete 
ca să puteţi reglementă pe vânătorii în oprit. 

In urma acestei solicitări, şi având şi altcum 
intenţia a ridică mai cu deadinsul, o atare cestiune 
ce se petrece chiar în parohia mea, bazat pe 
imparţialitatea şi ospitalitatea On. Redacţiuni, vin 
a relată următorul caz;: 

In tractul protopopese gr.-cat. al Reghinului 
cea mai compactă şi cea mai puternică parohie 
este Cașva. Înainte cu 7 ani se întâmplă că moare 
preotul gr.-cat. de aci Vas. Pop şi fiul acestuia 
Iuliu Pop, care eră preot într'o comună vecină, 
fără consensul Consistorului se mută în parohia 
tătâne-seu. Consistorul 7] ia la răspundere și îl 
admoniază pentru fapta ilegală, însă el se impo- 
triveşte mai departe, pentru care lucru Blajul 
îl cateriseşte şi destitue. Preotul recurge la Sibiiu, 
unde e primit şi denumit de paroh gr.-ort. în 
Caşva, unde nu aveă nice un poporean. Aici 
ridică două  bisericuţi-minuni in Cașva şi filia 


*) Intemeiaţi pe principiul celei mai desăvârşite impar- 
Hialități dăm loc acestor rânduri din corespondenţa ce ni 
s'a trimis a cărei răspundere priveşte se înţelege numat pe 
autor. Informaţiunile noastre diferă de constatările cuprinse 
aici, întru cât ni s'a spus că numita parohie numără pe 
200 suflete de confesiunnea ortodoză. 


© BCUCIuj 








Nr. 18 — 1908. „TARA NOASTRA“ Pag. 153. 
Glăjărie, dar nu-i suceede a câștigă proseliți, Coperişul cel mai bun e cel de ţigle (olane), | 
Sibiiul nu-l mai sprigineşte şi preotul moare după | apoi cel de şise, şindilă. HA N UL D E L A S T E NA. 
3 ani de luptă sufletească. E bine că nu se mai dă voie să se acopere — Roman. — 
Intreb acum, oare bine a lucrat Consistorul | cu paie, papură, trestie şi alte materii cari pu- L 


din Sibiiu când a primit pe un atare individ 
reglementat de cătră autoritatea sa bisericească ? 
Şi dacă l-a primit, de ce nu l-a trimis airea şi 
nu în Caşva, unde nu aveà nici un poporean 
neunit ? 

După moartea lui Iuliu Pop, un simplu ţăran, 
lucrător cu palma, fără nice o cultură şi dintr'o 
familie decăzută este trimis de cătră Consistorul 
din Sibiiu la mănăstirea din Hodoş-Bodrog, unde 
în timp de 6 săptămâni absolvă şi clăsi şi bogos- 
lovie și prin actualul Mitropolit, în noua catedrală 
acum în veacul al 20-lea este hirotonit de preot 
şi trimes tot aici în Caşva, spre ruşinea neamului 
nostru românesc și chiar a colegilor săi preoţi 
gr.-orientali, cari îl incungiură și se feresc de el. 


Simeon Zehan m. p., 
paroh gr.-cat. al Caşvei. 


IGIENĂ 


De Aurel Dobrescu, medicinist, 





Despre locuinţă, 


Locuinţele au, mai ales la sate, o mulţime 
de scăderi, atât în zidirea în împărţirea, în ilu- 
minarea, în încălzirea şi îngrijirea câsi, cât şi 
întocmirea curții a grădinii. Aceste scăderi, aflate 
de ştiinţa sănătăţii, le vom înşira pe rând în ur- 
mătoarele, arătând totodată și în dreptarea lor. 


A. Casa. 
a) Zidirea căsii, 

Locul de zidire, heiul să fie într'un ţinut 
uscat năsipos, nu cleios-umed; apoi e bine să fie 
ceva mai ridicat ca să se scurgă uşor apele. 
Casa e bine s'o potrivim cu fața cătră miazăzi 
ori răsărit, ca să poată întra mai bine razele 
de lumină şi căldură ale soarelui. După-ce ştim 
despre germenei (microbi), că nu pot suteri lumina 
soarelui, vom înţelege de ce in vorba „unde 
nu întră soarele întră doctorul“ este mult adevăr. 


La punerea fundamentului, temeliei, trebue 
băgat bine de samă, ca dacă el va ajunge în 
apă, să-l încunjurăm, să-l apărăm cu materii cari 
nu zbeau apa, cum e de pildă cementul, căci 
alteum locuinţa va fi tot umedă. 


Păreţii se zidesc în multe feliuri. Cel mai 
lesnicios fel, dar şi cel mai nesănătos, e acela, 
de-a împlânta in pământ furci de ştejar, de-a 
împleti întră ele gard de nuiele și-a bulgări apoi 
cu bruşi de pământ zlotos, cleios, mestecat cu 
balegă şi cu pleavă. 


Păreţii astfel zidiţi țin umezeală şi răcoare 
şi cuprind materii putrezitoare, cari fac casa ne- 
sănătoasă. 


~ Aceleaş scăderi le-au şi căsile făcute din 
păreţi bătuți în tipar de scânduri. 

Ceva mai 

cărămizi nearse, 


Cele de bârne, blane de lemn ar fi bune, 
dacă nu sar face aşa de supţiri, încât iarna nu 
apără destul de răceală, vara de căldură, 


Zidirea de peatră tencuită, dar mai ales cea 
de cărămidă arsă e cea mai desăvârșită, fiind 
cea mai sănătoasă, cea mai călduroasa şi mai 
trainică 1). 

Dupăce sa isprăvit zidirea, casa trebue 
lăsată să se abicească bine, ei numai după aceia 
s'o văcăluim și văruim, „ca să nu oprim printr'o 
prea grăbită văcăluire eşirea umezelii din păreţi. 

Nevăcăluită şi nespoilă se nu se lase 'casa, 


căci nu va avea scut impotriva umezelii și va fi 
şi neplăcută la privire. 


sănătoase sunt cele zidite din 


b) Podelele şi coperișul. 


Podelele făcute de lut cu balegă nu sunt să- 
nătoase, fiindcă fac prea mult prav şi sânt reci 
şi umede. Să facem deci podelele căsii cel puţin 
din cărămizi arse, dacă nu le putem face din 
scânduri (duşumele), cari ţin căldură și curățenie. 


1) De multeori feliul de zidire atârnă mai mult dela 
pricepere, decât dela lipsa de mijloace. Doctorul Crăinicean 
a văzut în judeţul Mehedinţi bordei, adecă cel mai nesă- 
nătos, aproape sălbatec fel de locuinţă, pe care sa chel- 
tuit 140 de lei, iar casă s'ar fi putut zidi cu 70—100 de 
lei. (Igiena "Ţări, pag. 103). 





trezesc iute şi sânt supuse primejdiei de foc, o 
primejdie cu atât mai mare, cu cât tocmai cele 
mai sărace case nu sunt asigurate împotriva focului. 


c) Mărimea odăilor. 


Aproape pretutindenea se face greşala mare 
că tocmai odaia dinainte, odaia cea mai mare şi 
mai luminoasă, se lasă nelocuită, se lasă „pentru 
primire“. 

Oricât de mare cinstire ar aveă Românul 
faţă de oaspeţi, — un obiceiu frumos rămas dela 
strămoșii nostri, dela Romani, — nu-i iertat să 
se înfunde cu toţi ai căsii în odaia cea mai mică, 
lăsându-o pe cea mai mare, şi de obște și cea 
mai luminoasă, nefolosită. 


Aierul curat e chiar aşa o cerință pentru 
sănătate, precum e mâncarea. Ce aier poate fi 
într'o odaie mică, unde se grămădesec toți ai căsii, 
ba poate și vre-un purcel ori vre o oaie ori capră? 
Apoi şi primejdia molipsirii e cu mult mai mare, 
dacă se arată în îndesuiala aceia vre-o boală. 


S'a arătat cu numărul că într'o comună acolo 
mor, în aceeaş vreme, mai mulţi oameni, unde lo- 
cuințelele sânt prea umplute, unde se grămădesc 
mai mulți în case prea mici. 1). 

Putem să le dăm vindicilor. 


In locurile, unde din 1000 de oameni locuiesc: 


62 în locuinţe cu 1—2 odăi (suburbiul X.) 
au murit în 1891 din 1000 de oameni 35; 51 în 
locuinţe cu 1—2 odăi (suburbiul XIV) au murit 
în 1891 din 1000 de oameni 27; 40 în locuinţe 
cu 1—2 odăi (suburbiul XIII) au murit în 1891 
din 1000 de oameni 24; 24 în locuinţe cu 1—2 
odăi (suburb. II) a murit în 1891 din 1000 de 
oameni 22; 19 în locuinţe cu 1—2 odăi (subur- 
biul VI) au murit în 1891 din 1891 din 1000 de 
oameni 19; 7 în locuințe cu 1—2 odăi (subur- 
biul I) au murit în 1891 din 1000 de oameni 12. 


Dr. W. Prausnitz, Hygiene, pag. 214. 
2. Altă pildă: 


În Anglia în locuinţe de 102 Yard pătraţi 
moare unul din 49 de.oameni; In Anglia în lo- 
cuințe de 32 Yard pătraţi moare unul din 36 de 
oameni. În locuinţe cu câte o închepere mor 
23 din 1000 de oameni; In locuinţe cu câte 4 
și 5 încheperi mor 12 din 1000 de oameni. 


Realeneyhlopaedie, vol. II pag. 128. 


Cea mai bună cinste, dar sănălatea nu-i 
iertat să ne-o jerifim. Să locuim deci şi în casa 
dinainte, numai să ne îngrijim să fie totdeauna 
curată, şi atunci nici un om cuminte nu ne va băga 
vină că de ce locuim în ea?). 


Doctorul Ştefan Erdélyi e de părerea că ar 
fi bine să se facă şi într'o parte din pod o odaie 
pentru culcare, un fel de alcov pentru femei?) 


d) Iluminarea căsii, 


I. Lumina silei. Am vorbit mai de 
multeori despre însemnătatea luminii și a căl- 
durii soarelui. Fereştile la sate se fac aşa de 
mici, şi din ces mici se mai astupă şi cu hârtie 
şi cu tiplă, încât nu prea lasă întrare soarelui. 
Pereşiile trebue să fie cât a 5, 6 parte din. må- 
rimea podelelor. Aşa dacă de pildă o odaie e de 
5 paşi de lungă şi de 5 pași de lată, şi vrem 
să-i facem 3 fereşti, acestea trebue să fie fiecare 
de câte un paş de lată și ceva mai bine de un 
paş de tnaltă‘). 


Streşina se face de multeori prea lată, de 
întunecă fereasta, 





1) Aga de pildă după însemnările făcute în oraşul 
Viena 

2) Fiecare locuitor trebuie să aibă cel puțin 15 metri 
cubici de aier. Vezi pag. 119 din Gesundheitsbiichlein“, 
bearbeitet im Kaiserlicheo Gesudheitsamte, Edit. 12 Berlin 
1906 și pag. 849 din Traité d'hygiene de A. Pronst ed, II. 
1902. (O odaie) care are 5 metri lungime, 5 lăţime şi 2 
înălţime are: 5X5X2==50 metri cubici). 

5) „Despre locuinţa femeii române“, în manuscript. 


4) După proiectul de regulament municipal din Franţa 
fereştile unei căsi de 25 mê nu-i iertat să fie laolaltă mai 
mici de 2 mê, 

A, Pronst, Traité d'hygiène, loc citat, 











Un râuleţ de munte iși asvârle umerii voi- 
nici în ferăstraele din pădurile Kameniţei ; roţile 
dinţate se învârtese mai iute ca ori unde, scân- 
durile proaspete ţâșnese mai mari ca în alte pă- 
duri, iar catârii frumoşi ai lui Timeo Ciava in- 
carcă zeci de poveri pe zi, şi pornesc unii spre 
Lescovic, alţii pe drumurile Bitoliei. 

Pădurile Kameniţei, răsfirate pe la poala 
Gramozului, sunt pline de larmă. Aci, Povrocul 
nebunatec, săltându-şi undele din stâncă în stâncă, 
vine sgomotos, stropind mărăcinii din cale; isbi- 
tura ce o pocneşte în inima ferăstraelor răsună 
surd, însoţită de ţipătul grozav al brazilor răniţi, 
şi al scândurilor spintecate. Oamenii strigă, caii 
nechează, Povrocul urlă măniat, — şi scăpat de 
sarcina îmbrânciturilor, răsuflă ca un om obosit, 
îşi limpezește undele clocotitoare şi ţesându-și 
podoabe de spumă, se duce pe povârnişul lin, 
cu pasul măsurat, cu faţa senină şi mulţumită, 
alintată de soarele luminașului. In urma lui, 
vuetul pădurii se aude ca un vânt inainte de 
furtună; numai topoarele, trântite de trunchiu- 
rile copacilor, toacă îndesat, ca un stol de cio- 
cănitoare uriaşe. 

Cine ar ști, privind de pe vr'un vârf depărtat, 
din Stânca — ledului sau de dincolo, dinspre 
munţii Niculiţei sau chiar din culmea Gramo- 
zului, cine ar ști că în pădurile întunecoase ale 
Kameniţei, se frământă atâtea vieţi; că la poala 
brazilor uriași, învrăjbiţi cu norii, sunt nişte fiinţe 
omenești cari scobese neincetat din măreţia cu- 
nunei verzi a munţilor; ca și ștejarii falnici, a 
căror horă pare atât de nepătrunsă de departe, 
se prăbușesc unul câte unul sub ciupiturile răb- 
dătoare ale topoarelor? 

Acolo, Timeo Ciava, meșterul care se culcă 
după ce încep să storăie şi mânzii cei mai nea- 
stâmpăraţi şi se scoală mai de vreme ca toţi 
oamenii, veghiază cu ochii în patru, îndeamnă pe 
lucrătorii îngânduraţi, strigă la vrun servitor turc, 
adormit sub vr'o tufă, şi pune mâna la încărcat, 
legând cu meșteșug frânghiile poverilor. Ade- 
seori, împarte pumni pe sub coastele îndărătni- 
cilor, dar nu se ceartă niciodată. 

In nopţile de vară, își adună tovarășii pe 
lângă el, şi toţi — vr'o douăzeci de inși — tn- 
tinşi pe iarba umedă, povestesc ca niște prieteni 
vechi, întâlniți după ani de pribegie. 

Unul spune povești de vânătoare, altul cum 
se luptau în tinereţe cu elefţii din pădurile Mo- 
reei, altul vrea să cânte ceva nou, auzit dela 
niște albanezi, dar nu isprăveşte, căci ceilalţi 
nu-l ascultă. 

La sfârşit, când nu mai au ce-şi spune, bă- 
trânul Vani incepe să ciupească strunele unei 
tamburi grozav de lungi şi cântă niște melodii 
auzite de sute de ori. 

Aşa treceau verile una după alta; în zilele 
cu furtună, cherestegii se adăposteau în colibe 
sau plecau acasă, în satul dela poala Galinatei, 
trei ceasuri departe de Kamenita, iar altădată, 
şedeau săptămâni întregi la munte. 

Căldura amiezii nu-i dogoreă niciodată ; riu- 
leul limpede şi rece, izvorit aproape de tot, din 
sânul unei stânci, le înmuieă pânea uscată și 
le-o făceă nespus de dulce. Vântul sănătos, cu 
mirezme culese din vârfurile brazilor, le îmbu- 
joră faţa, îi învioră şi dădea spor la muncă. 

Nopțile îi fermecau; cerul senin, impreunat 
în toate părţile cu munţi albăstrii, eră plin de 
stele; departe, în lumina lunei, scânteiau lacuri 
de argint. Târziu de tot, aproape de miezul 
nopţii, dunga roşiatecă din zarea Ochridei, vestea 
încă amurgul. Şi în lumina lunei, toate văile şi 
pădurile se desluşeau ca împărăţiile fermecate 
din basme, şi în lumina zorilor, toate piscurile 
învesmântau haine supţiri, trandafirii. 

Gândul lui Timco Ceava căzuse ca o bine- 
cuvântare cerească: pădurile Kameniţei fură cum- 
părate pe nimic dela Turci și zeci de săteni, din 
Boboştiţa, aveau cu ce să trăiască; în satul atât 
de singuratic şi trist, soarele băteă mai des acum. 
Bătrânele nu mai erau îngândurate, iar nevestele 
tinere, trimeteau în fiecare zi plăcinte grase la 
pădure şi ploştile de vin, mucezite de atâta vreme 
în vre-un dulap neumblat, eşiau la iveală, secau 
butoaiele şi încărcate pe măgăruşi luau drumul 
cherestelelor. 

Timeo Ciava eră un om voinic, aveă ochii 
verzi şi faţa roșie. 

Un băiat al lui, de vre-o douăzeci de ani, 
îl ajută mai mult ca toţi, cu gândul că dacă s'or 
pricopsi mai repede, să se însoare. 

In fiecare zi, el dădeă zor meșterului să-şi 

mărite ale două fete; Timeo' surâdea şi îi spunea 
să mai rabde. 

— Rabd eu, taică — zicea băiatul — dar 
mult mi-ar plăceă să văd nuntă şi la casa noa- 
străl Şi mama ar vrea să joace la nunta San- 
drinei și dumneata vei fi vrând poate să cinstești 
cu vre-un cuscru, zău aşă! 

— Da taci măi băiete, că ştiu eu ce-ţi arde 
ție! Nu prea duci tu grija soră-ti. Ţi-e.de tine, 
hoţule! 

Risto lăsă ochii jos şi zâmbeă sub mustă- 
cioară ; uneori îi veneă să plângă, fiindcă tată-său 
mai chemă și alţi bătrâni când își bătea joc de el. 

Atâtea certuri erau între 'Timco Ciava, şi 
băiatul său, Risto. 

Incolo, se iubeau amândoi, fiindcă erau oa- 
meni cum se cade. Când bătrânul erà obosit, 
Risto se făcea supărat: 

—- Cum, wai dumneata atâta încredere în 
mine şi să te duci acasă? Da ce crezi, că eu 
nu pot să lucrez şi singur?... Ce, crezi că o să 
mă înşele Nisi? 

Lui Timco îi râdeau ochii. 

Se uită la băiat şi îi creştea inima. Il vedea 
însurat, îşi vedeă fetele măritate pe la oameni 
cum se cade, iar pe el se vedeă fericit, alături 
de bătrâna Numa. 

Se gândea cu bucurie la zilele când o să 
se ducă din când în când la pădure să-și vadă 
feciorul printre lucrători, să vadă sporul chere- 
stelei şi să audă cum scândurile din Kamenitza 
călătoresc pe corăbii spre coastele Moreei. 

Şi cine ştie dacă toate astea nu sar fi în- 
tâmplat.... 

Nenorocul însă, n'a vrut aşa. 

O întâmplare grozavă puse capăt tuturor 
viselor. (Va urma). 


ȘTIRL 


Procesul Lengyel-Polonyi s'a sfirşit cu con- 
damnarea acuzatului Lengyel la 3 luni închi- 
soare de stat și 1000 cor. amendă. 





© 
Examen de profesoară. Zilele aceste a trecut 
cu distinctie examenul de profesoară la facultatea 
de filozofie din Cluj, d-şoara Eleonora Leményi 
fiica d-lui advocat Dr. L. Leményi din orașul 
nostru. D-şoara Leményi e cea dintâi româncă 
titrată a facultăţii de filozofie. 


o 

Expoziţie de industrie casnică. Reuniunea 
femeilor române din loc a aranjat în localul școa- 
lei sale industriale din strada Schewis Nr. 17, 
parter, o expoziţie de industrie casnică. Expo- 
ziţia va sta deschisă până în 17 Maiu n. a. c. 
și se poate vizită în fiecare zi înainte de ameazi 
dela 9 până la 12 şi după ameazi dela 3 până 
la 5 oare. Taxa de întrare de 40 fileri cade în 
favorul şcoalei industriale. 

Atragem atenţiunea asupra acestei intere- 
sante expoziţii, despre care vom vorbi mai pe 


larg în numărul viitor. 
o 





"PARA NOASTRA“ 


Nr. 18 — 1908, 





Convenire socială. „Reuniunea sodalilor ro- 
mâni din Sibiiu“ va aranjă Sâmbătă la 3/16 Maiu 
în sala mare dela „Unicum“ o convenire socială, 
împreunată cu cântări şi joc: 


© 
+ Alexandru Dordea. Zilele aceste s'a stâns 
în” București Al. Dordea; fost membru intern în 
redacţia „Tribunei* din Sibiiu între anii 1886—1894, 
iar de-atunci încoace funcţionar al Academiei 


române. 
— A murit Stefan Türr fost general ma- 


ghiar în revoluţia din 1848, mai târziu generai 
în armata italiană şi emigrat călător zeci de ani 
prin două continente. 


o 
La lista de subscripţie deschisă de „Țara 
Noastră“ pentru victimele din Poplaca au bi- 
nevoit a mai contribui următorii: 


Ioan D. Alemănuţ Tg-Jiu Lei 5 
Nicolae I. Poenaru e poa a 
loan I. Hora, Reşinari i wiy w ø Ý 
M. Sch. (un binefăcător) 2 e ci wni pD 
Ion T. Dumitrescu ka SE a a e: 
Barbu 'Teianu y soo a p È 
V. Bengulescu 5 noe a y 2 
Gh. C. Puciovalişteanu și anaa y 
Nicolae Haret i NE a e a * 
Ion Cottan, funcţionar j ep 
Const. Bălănescu Titi í eaaa yd 
Gheorghe Ciucă și . 1 
La olaltă 28 « cor. ei 80) 


Din sumele precedente 523 
Total „cor, 551 

Cei cari vor binevoi să contribuie cu ceva 
pentru năpăstuiţii din Poplaca, sunt rugaţi să tri- 
meată cât mai de grabă obolul lor, la admini- 
straţia revistei „Țara Noastră“. 

o 

Regele Suediei, Gustav V e aşteptat zilele 
acestea la Țzarskoe-Selo. Se pregătesc mari săr- 
bări pentru primirea sa oficială în Rusia. 

Țarul a însărcinat, ca aghiotanţi ai suvera- 
nului Suediei, în timpul şederii sale în Rusia, pe 
amiralul Doubassoff şi generalul-principe Dolgo- 
roukofi cari se vor duce să-l salute la debarcarea 
lui în Reval. 

După această vizită la Ţarul Rusiei, regele 
Suediei îşi va urmă drumul în diferite capitale 
europene. El va fi în curând oaspele regelui 
Eduard VII și al președintelui republicei franceze. 

(e) 


Cum ne cunosc străinii ştim cu toții, dar 
n'am fi crezut că sunt adevărate anecdotele cari 





"IDOOVOUVOVUVVIUVUVVVOVVUVUVIVVVVVVII 
Banca de asigurare 


„TRANSSYLVANIA 


~+- din Sibiiu -+> 
întemeiată la anul:1868 
în Sibiiu, str. Cisnadiei Nr. 5 (edificiile asa caii 
Fonduri, de întemeiare;şi de-rezervă 2.161,39911 cor.: 
asigurează, înycele mai avantagioase condiţii: 


contra pericolului de incendiu și exploziune, 
mărfuri, mobile, vite, producte economice etc. 


edificii de orice fel, 

Valori asigurate contra incendiului : 
95.816.412:— coroane. 


[+++ 





DEE asupra vieţii -B0 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieață etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la iadaa: 





l Dela intemeiare s'au solvit: 
pentru despăgubiri de incendii 4,484,278'83 coroane, 
pentru capitale asigurate pe vieată 4.028,1l3"12 coroane. 


Oferte şi orice informaţiuni se pot luă dela: Direcțiune în Sibiiu, str. Cisnădiei Nr. 6, 
etagiu I, curtea I, şi la agenturile principale din Arad, Braşov, Bistriţa, Cluj și Oradea- 
mare, dela subagenţii din toate comunele mai mari. 


PAA A A A A At 


spun că în unele geografii străine, Bucureștii fi- 
gurează ca localitate din Azia-mică. 

Cine vrea să vadă cum capitala iRomâniei 
e socotită ca un oraș din Ungaria, să cetească 
Nr. 121 din ziarul Figaro, pag. 7, coloana 5, la 
rubrica Automobilisme. 

[e] 

Un nou dirijabil german a fost construitide 
curând, în urma unei comande primite de contele 
Zeppelin. 

Acest dirijabil are nişte proporţii mult mai 
considerabile ca cele de până acum E lung de 
135 metri, are trei motoare de 140 cai, câteşi 
trele cântărind numai 280 de kgr. 

Noul Zeppelin va fi întrebuințat pentru curse 
aeriene pe o rază de 2300 km. cu fo viteză 
mijlocie de 75 kilometri pe ceas. 

Această uriaşă sburătoare va fi prevăzută 
cu o instalaţie complectă de telegrafie fără fir. 

lată dar ce bine va f înarmată oastea ger- 
maniei. 

Căci, numai aparatele buttone de mărimea 
aceasta pot aduce reale servicii unei armate; 
independente — fiindcă putând să plutească multă 
vreme şi departe, nu mai duc grija obstaco- 
lelor pământeşti, — ele vor puteà purtà cantități 
mari de merinde şi unelte de răsboiu; vor fi deci 
teribile arme de luptă. 

In primul rând, rostul acestor aparate de 
sburat e vr'un atac împotriva Franţei sau apă- 
rarea împotriva eventualelor pregătiri de răsboiu 
ale ţării vecine. 

Dar nici Franţa nu stă mai prejos în această 
privință. Ea dispune actualmente de dirijabilele 
Jaune şi „ Ville — de Paris“, afară de un nou aparat 
sburător uriaş, la Republique, care se construeşte 
acum în atelierele din Moisson, sub direcţiunea 
inginerului Julliot şi a maestrului Juchm6s. 


Bibliografie. 

In „Sămănătorul“ d-l A. Popovici publică un articol 

iar la coada revistei se tipărese obișnuitele vorbării pe 
cari nu le vom pedepsi cu un răspuns, 


Poșta redacţiei. 


Răspunsurile primite în chestiunea nerânduielilor din 
tractul Panciovei nu le publicăm, neavând loc în coloanele 
revistei noastre pentru corespondențe prea detaiate. Le 
lăsăm nepublicate şi din motivul că în alte organe de pu- 
blicitate s'au desbătut îndeajuns. 

Capitale asigurate asupra vieţii: 
9.882.454:— coroane. 

Tiparul tipografiei Arhidiecezane in Sibiiu. 


© BCUCluj 





